cyanic-selkie/wikianc huggingface dataset:
ಟೈಮ್ಸ್ ಆಫ್ ಇಂಡಿಯ
'ಬ್ರಿಟಿಷ್ ಸರ್ಕಾರ,' ದಿಂದ ಸ್ಥಾಪಿಸಲ್ಪಟ್ಟ, ಮೊಟ್ಟಮೊದಲ 'ಇಂಗ್ಲೀಷ್ ದಿನಪತ್ರಿಕೆ'
'ಟೈಮ್ಸ್ ಆಫ್ ಇಂಡಿಯ ದಿನ-ಪತ್ರಿಕೆ', ಬೊಂಬಾಯಿದ್ವೀಪದಿಂದ, ಬ್ರಿಟಿಷ್ ಸರ್ಕಾರ,'ಸ್ಥಾಪಿಸಿದ ಮೊಟ್ಟಮೊದಲ 'ಇಂಗ್ಲೀಷ್ ದಿನಪತ್ರಿಕೆ'ಯಾಗಿತ್ತು. ಮೊದಲು,'Bombay times and Journal of Commerce', (ಬೈವೀಕ್ಲಿ), ನವೆಂಬರ್ ೩, ೧೮೩೮ ರಲ್ಲಿ  ಲಾಂಚ್ ಆಯಿತು. ಬಾಂಬೆಬಂದರಿನ ಯೂರೋಪಿಯನ್ನರಿಗೆ ಹಾಗೂ ಇಂಗ್ಲೀಷ್ ಓದಬಲ್ಲ ಕೆಲವೇ ಬೊಂಬಾಯಿನ ನಾಗರಿಕರಿಗೆ,  ತನ್ನದೆ ಆದ ಒಂದು ಪತ್ರಿಕೆ ದೊರೆಯಿತು. ಪತ್ರಿಕೆಯ ಮುಖಪುಟದಲ್ಲಿ ಬರಿ ಜಾಹಿರಾತುಗಳೇ ಇದ್ದವು. ಈತರಹದ ವ್ಯವಹಾರ, ೧೯೩೯ ವರೆಗೆ ಮುಂದುವರೆಯಿತು. ನಂತರ, ಚೈನಾಕ್ಕೆ ಹಡಗಿನಲ್ಲಿ 'ಒಪಿಯಂ' ರಪ್ತುಮಾಡುತ್ತಿದ್ದ ಸಮಾಚಾರಗಳೂ ಸೇರಿದಂತೆ,ವಿದೇಶಿ ವರ್ತಮಾನಗಳು ಹೆಚ್ಚಾಗಿ ಅಚ್ಚಾಗುತ್ತಿದ್ದವು. 'ಡಾ. ಝ್. ಏ. ಭ್ರೆನ್ನನ್ ' ಅದರ ಪ್ರಥಮ ಸಂಪಾದಕರು. 'ಬಾಂಬೆ ಛೇಂಬರ್ ಆಫ್ ಕಾಮರ್ಸ್', ನ ಕಾರ್ಯದರ್ಶಿ ಕೂಡ. ಇವೆರಡೂ ಹುದ್ದೆಗಳನ್ನು ಅವರು ಬಹಳದಿನ ಕಾಪಾಡಿಕೊಂಡುಬಂದರು.ಪತ್ರಿಕೆಯ ವಾರ್ಷಿಕ ಚಂದ ೩೦. ರೂಗಳು. ಪತ್ರಿಕೆಯನ್ನು ಪ್ರಾರಂಭಿಸುವ ಮೊದಲು, ಒಂದು ಸಮಿತಿಯನ್ನು ಕರೆದರು. ಅದರಲ್ಲಿ, ೧೧ ಬ್ರಿಟಿಷ್ ಸಂಸ್ಥೆಗಳ ಸದಸ್ಯರ ಸಿಂಡಿಕೇಟ್, ೨  ಬ್ಯಾರಿಸ್ಟರ್ ಗಳು, ಒಬ್ಬ ಬೊಂಬಾಯಿನ ಪ್ರಸಿದ್ಧ ಪಾರ್ಸಿ ಉದ್ಯಮಿ, ರಾಜಾ, 'ಜಮ್ ಶೆಡ್ ಜಿ ಜೀಜೀ ಭಾಯ್', ರವರು ಇದ್ದರು. ಕಾಲಾಂತರದಲ್ಲಿ ಪತ್ರಿಕಾಕರ್ತರು ನೇಮಿಸಲ್ಪಟ್ಟರು. ೧೮೫೫ ರಲ್ಲಿ ಬೊಂಬಯಿನಲ್ಲಿ 'ಟೆಲೆಗ್ರಾಫ್ ಸೇವೆ' ಆರಂಭವಾಯಿತು. 'ರಾಯ್ ಟರ್ಸ್' ಸುದ್ದಿ ವಿತರಣಾ ಸಂಸ್ಥೆಯೊಂದಿಗೆ ಒಪ್ಪಂದವೇರ್ಪಟ್ಟಿತು. ಈಗಲೂ 'ರಾಯ್ ಟರ್ಸ್', ಜೊತೆ ಸಂಬಂಧವಿದೆ.
ಸೆಪ್ಟೆಂಬರ್, ೨೮, ೧೮೬೧
ಈಗ ಪೇಪರ್, "Times of India". ಎಂಬ ಹೊಸ ಹೆಸರುಪಡೆಯಿತು, ಮೊದಲು ಇದರ ಹೆಸರು, 'Bombay Times and standard' ಅಂತ ಇತ್ತು. ೧೫ ದಿನಕ್ಕೊಮ್ಮೆ, ಶನಿವಾರ ಹಾಗೂ ಬುಧವಾರ ಪ್ರಕಟವಾಗುತ್ತಿತ್ತು. ಅದೇ ವರ್ಷದ ಕೊನೆಯಲ್ಲಿ ದೈನಿಕವಾಯಿತು. ೧೮೯೨ 'Bennet Coleman & Co. Ltd;' ಕಂಪೆನಿಯ  ಮಾಲೀಕ 'ಥೊಮಸ್ ಬೆನೆಟ್',ರವರು  ಎಡಿಟರ್ ಆದರು. 'M. Coleman' ರ ಜೊತೆಗಾರಿಕೆಯೊಂದಿಗೆ. ಇವರು ನ್ಯೂಸ್ ಪೇಪರ್ ಪ್ರಕಟಣೆಯಲ್ಲಿ ಪ್ರಚಂಡರು. ಎಡಿಟರ್, 'Stanli Rid' [೧೯೦೭-೧೯೨೩] ಬೆಳಗಿನಿಂದ ಮಧ್ಯರಾತ್ರಿಯವರೆಗೆ ದುಡಿದು ಪತ್ರಿಕೆಯನ್ನು ಮುಂದೆತಂದರು. ಅಲ್ಲಿನ ವರೆಗೆ ಯಾವುದಾದರು 'ತಾಜಾನ್ಯೂಸ್' ಬಂದರೆ, ಅದು ಮಾರನೆಯದಿನ ಅಚ್ಚಾಗುತ್ತಿತ್ತು. ಇದರಲ್ಲಿ ಸಹಕರಿಸಲು ಕರ್ಮಚಾರಿಗಳು ಒಪ್ಪದೆ ಗಲಾಟೆ ಮಾಡಿದರು. ಆದರೆ, ರೀಡ್ ಇದನ್ನು ಒಪ್ಪದೆ, ಆ ದಿನವೇ ಪ್ರಕಟಿಸಲು ಪ್ರಯತ್ನಿಸುತ್ತಿದ್ದರು. ೧೯೦೨ ಮೊದಲು 'ಪಾರ್ಸಿ ಬಝಾರ್' ನಿಂದ  'ಚರ್ಚ್ ಗೇಟ್' ಗೆ, ಈ ಪತ್ರಿಕೆಯ ಕಛೇರಿ ಸ್ಥಳಾಂತರಿಸಲ್ಪಟ್ಟಿತು. ಅಲ್ಲಿ, 'ಎಡಿಟರ್ ಬೆನೆಟ್ ರವರ ಛೇಂಬರ್' ನ 'ಸೀಲಿಂಗ್ ಫ್ಯಾನ್', ಕಳಚಿಕೊಂಡು ಬಿದ್ದು ಬಹಳ ತೊಂದರೆಯಾಯಿತು. ಅವರು ತಮ್ಮ ಕೆಲಸವನ್ನು ಬೇರೆಯಾರಹತ್ತಿರವೋ ಹೋಗಿ ಮಾಡಬೇಕಾಗಿಬಂತು. ಈ ಘಟನೆಯ ತರುವಾಯ,ವರ್ತಮಾನಪತ್ರಿಕೆಯ ಕಛೇರಿಯನ್ನು, ಬೊಂಬಾಯಿನ ವಿಕ್ಟೋರಿಯ ಟರ್ಮಿನಸ್ '[ವೀಟಿ]', ಈಗಿನ 'ಛತ್ರಪತಿ ಶಿವಾಜಿಮಹರಾಜ್ ಟರ್ಮಿನಸ್' ಎದುರಿಗೆ ಸ್ಥಳಾಂತರಿಸಲಾಯಿತು. ೧೯೧೫ ನಲ್ಲಿ ಪತ್ರಿಕೆಯ ಧೋರಣೆಯಲ್ಲಿ ಕೆಲವು ಬದಲಾವಣೆಗಳಾದವು. ಹೊಸರೋಟರಿ ಮುದ್ರಣ ಯಂತ್ರಬಂದದ್ದರಿಂದ, ವೃತ್ತಪತ್ರಿಗೆಗಳ ಉತ್ಪಾದನೆಹೆಚ್ಚಿತು.ಗಾಗಿ ಪತ್ರಿಕೆಯ ಬೆಲೆಯನ್ನು ೪ ಆಣೆಯಿಂದ ೧ ಆಣೆಗೆ ಇಳಿಸಲು ಸಾಧ್ಯವಾಯಿತು. ಇದೊಂದು ದಿಟ್ಟ ಹೆಜ್ಜೆ.
೧೯೪೬ ರಿಂದ ಟೈಮ್ಸ್ ಆಫ್ ಇಂಡಿಯ ಪತ್ರಿಕೆಯ ಮಾಲಿಕತ್ವ ಭಾರತೀಯರ ಕೈಗೆ ಸಿಕ್ಕಿದ್ದರಿಂದ ಗಮನಾರ್ಹ ಬದಲಾವಣೆಗೆ ನಾಂದಿಯಾಯಿತು :
ಬ್ರಿಟಿಷ್ ರ ನೀತಿಯನ್ನು ಸಾರುವ ಪತ್ರಿಕೆಯೆಂದು ಹೇಳುವವರು ಇದ್ದರು.
೧೯೪೯ ರಲ್ಲಿ, 'Metrimonials'," Catches and Hatches " ಹೆಚ್ಚಿನ ಆದ್ಯತೆ ಪಡೆಯಿತು
೧೯೫೦ ರಲ್ಲಿ, 'ಸಿಂಹ ಹಾಗೂ ಯೂನಿಕಾರ್ನ್' ನಿಂದ, ೨ ಆನೆಗಳು ಇರುವ ಲಾಂಛನವನ್ನು ಆರಿಸಿಕೊಂಡರು. 'Let Truth prevail' "ಎಲ್ಲೆಡೆಯೂ ನೈಜತೆಗೆ ಬೆಲೆಬರಲಿ " ಆ ವರ್ಷವೆ, ಬ್ರಿಟಿಷ್ ಸಂಪಾದಕ, 'ಐವರ್ ಎಸ್. ಜೆಹು' ಕೊನೆಯ ಸಂಪಾದಕರು, ತಮ್ಮ ರಾಜೀನಾಮೆಸಲ್ಲಿಸಿದರು. ೧೯೫೭ ಪತ್ರಿಕೆಯನ್ನು 'ಶಾಂತಿಪ್ರಸಾದ್ ಜೈನ್ 'ಕೈಗೆ ತೆಗೆದುಕೊಂಡರು.
'ಆರ್.ಕೆ.ಲಕ್ಷ್ಮಣ್,' ರ, 'ಕಾಮನ್ ಮ್ಯಾನ್', "You said it", ಶುರುವಾದ " ವ್ಯಂಗ್ಯ ಚಿತ್ರಾಂಕಣ," ಇಂದಿಗೂ ನಡೆಯುತ್ತಲೇ ಇದೆ
thumb|left|350px|ಆರ್.ಕೆ.ಲಕ್ಷ್ಮಣ್ ರವರ ನಂಟು, ೬೦ ವರ್ಷಕ್ಕೂ ಮಿಗಿಲು ೧೯೯೨ ವಿಶ್ವದ ೬ ಅತ್ಯಂತ ಮಹತ್ವದ ಪತ್ರಿಕೆಗಳಲ್ಲೊಂದು, ಎಂದು 'ಬಿ.ಬಿ.ಸಿ', ವರದಿಮಾಡಿತು. ೧೯೯೪ 'Bombay times, supplements', ಬಣ್ಣದ ಮುದ್ರಣದಲ್ಲಿ ಹೊರಬಂತು. ೧೯೯೬ www.timesofindia.com, ಲಾಂಚ್ ಆಯಿತು. ಜುಲೈ ೪, ೧೯೯೭ 'Times of India', ಪತ್ರಿಕೆಯಲ್ಲಿ ಪ್ರಪ್ರಥಮವಾಗಿ ವರ್ಣ-ಚಿತ್ರಗಳು ಮುದ್ರಿಸಲ್ಪಟ್ಟವು.
ಜನವರಿ, ೨೦೦೩. 'Times of India', ದೆಹಲಿಶಾಖೆಯಲ್ಲಿ ಪೂರ್ತಿಯಾಗಿ ಬಣ್ಣದ ಮುದ್ರಣದಲ್ಲಿ ಪ್ರಕಟವಾಯಿತು
thumb|right|200px|'ಆರ್.ಕೆ.ಲಕ್ಷ್ಮಣ್ ಮಾಜಿ-ರಾಷ್ಟ್ರಪತಿಯವರ ಜೊತೆ,ವ್ಯಂಗ್ಯಚಿತ್ರ-ಪ್ರಸ್ತುತಿ ಸಮಾರಂಭದ ಉದ್ಘಾಟನೆಯಲ್ಲಿ' ವಿಶ್ವದಲ್ಲೇ ಮಾರಾಟವಾಗುವ ಅತಿಹೆಚ್ಚು ಪ್ರಸಾರವಿರುವ ದೈನಿಕವೆಂದು ಹೆಸರಾಯಿತು. ೩ ಮಿಲಿಯನ್ ಕಾಪಿಗಳು. ೧೦ ನಗರಗಳಲ್ಲಿ ಹಬ್ಬಿದೆ. ಮುಂಬಯಿ, ದೆಹಲಿ, ಆಹ್ಮೆದಾಬಾದ್, ಬೆಂಗಳೂರು, ಲಖನೊ, ಚಂದಿಘಡ್, ಹೈದರಾಬಾದ್, ಪುಣೆ, ಪಾಟ್ನ,  ಕೋಲ್ಕತ ಓದುಗರ ಸಂಖ್ಯೆ  ೫ ಮಿ. ಮುಟ್ಟಿತು. ೧೯ ನೆಯ ಶತಮಾನದಲ್ಲಿ ೮೦೦ ಜನ ಕೆಲಸಮಾಡುತ್ತಿದ್ದರು.ಮೊದಲು ಮಾಲಿಕತ್ವವನ್ನು 'ದಾಲ್ಮಿಯ' ತೆಗೆದುಕೊಂಡರು, ನಂತರ, 'Sahu Shanti Prasad Jain', Sahu Jain group from Bijnore ಯು.ಪಿ. ತೆಗೆದುಕೊಂಡರು. ಈಗಿನ ಪ್ರಧಾನ ಸಂಪಾದಕರು : 'ಜೈದೀಪ್ ಬೋಸ್'. 'ಮೀಡಿಯ ಗ್ರೂಪ್' ಹಾಗೂ 'ಬೆನೆಟ್ ಕೋಲ್ ಮನ್ ಅಂಡ್ ಕಂಪೆನಿ' ಸೇರಿ, ಪ್ರಕಟಿಸುತ್ತಿರುವ ಪತ್ರಿಕೆಗಳು :
'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ'ವಾರ ಪತ್ರಿಕೆ
'ಟೈಮ್ಸ್ ಆಫ್ ಇಂಡಿಯ'ದ ಆಗಿನ ಸಮಯದ, 'ಅತ್ಯಂತ ಜನಪ್ರಿಯ ವಾರ ಪತ್ರಿಕೆ', 'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ' ಭಾರತದಾದ್ಯಂತ ಅತ್ಯಂತ ಹೆಚ್ಚಿನ ಮಾರಾಟದಲ್ಲಿತ್ತು. ಅದಕ್ಕೆ ಕಾರಣರಾದ ಸಂಪಾದಕರುಗಳು, ಅತ್ಯಂತ ವಿಚಾರಪೂರ್ಣವಾದ ಅಂಕಣಗಳು ಸುದ್ದಿಗಳು, ಹಾಗೂ 'ಆರ್.ಕೆ.ಲಕ್ಷ್ಮಣ್' ರವರ ವ್ಯಂತ್ಯ ಚಿತ್ರಗಳಿಂದ ಅತಿ ಹೆಚ್ಚು ಮೆಚ್ಚುಗೆ ಗಳಿಸಿತ್ತು. ಆದರೆ ಕೆಲವರ್ಷಗಳ ನಂತರ, ಹೆಚ್ಚಿಗೆ ಬದಲಾವಣೆ ಹಾಗೂ ಸುದ್ದಿಗಳನ್ನು ವಿವರಿಸುವ ಮೋಡಿಯಲ್ಲಿ ಏನೂ ಹೆಚ್ಚಳವಿಲ್ಲದ್ದರಿಂದ, ಪ್ರಾಬಲ್ಯತೆ ತಾನಾಗಿಯೇ ಕಡಿಮೆಯಾಗಿ, ಕೊನೆಗೆ ನಿಂತೇ ಹೋಯಿತು. ಕೆಲವು ಪತ್ರಿಕೆಗಳು ತಲೆಯೆತ್ತಿ ಮಾರುಕಟ್ಟೆಯಲ್ಲಿ ಲಗ್ಗೆ ಹಾಕಿದವು. ಅವುಗಳಲ್ಲಿ ಮಂಚೂಣಿಯಲ್ಲಿದ ಪತ್ರಿಕೆಗಳು :
ಟೈಮ್ಸ್ ಆಫ್ ಇಂಡಿಯ, ಪತ್ರಿಕೆಯ ಜೊತೆ ನಿಕಟ ಸಂಬಂಧವಿರುವ ವ್ಯಕ್ತಿಗಳು :
" 'Shanti Prasad Jain' "  'Indu Jain', chair-person
" 'Jug Suraiya' (associate editor, columnist, "Jugular Vein," cartoonist, "Dubyaman II")
" 'Shashi Tharoor', edit page
" 'R.K.Laxman' ("You Said It" editorial cartoon), featuring the famous Common Man.
ವೆಬ್ ಸೈಟ್
ವರ್ಗ:ಭಾರತದ ಆಂಗ್ಲ ಭಾಷೆಯ ಪತ್ರಿಕೆಗಳು
Times of India
ದಮನ್ ಮತ್ತು ದಿಯು
ದಮನ್ ಮತ್ತು ದಿಯು ಭಾರತದ ಕೇಂದ್ರಾಡಳಿತ ಪ್ರದೇಶಗಳು.ಸ್ವಾತಂತ್ರ್ಯಕ್ಕಿಂತ ಮೊದಲು ಗೋವಾದೊಂದಿಗೆ ಪೊರ್ಚುಗೀಸರ ಸ್ವಾಧೀನವಿತ್ತು.
"ಗೋವಾ, ದಮನ್ ಮತ್ತು ದಿಯು" ಪ್ರದೇಶವನ್ನು 1987 ವರೆಗೆ ಒಂದು ಒಕ್ಕೂಟ ಕ್ಷೇತ್ರವಾಗಿ ಆಡಳಿತಕ್ಕೊಳಪಟ್ಟಿತ್ತು. ಗೋವಾ ಪ್ರತ್ಯೇಕ ಒಕ್ಕೂಟ ಕ್ಷೇತ್ರವಾಗಿ ಮಾಡಿದಾಗ, ದಮನ್ ಮತ್ತು ದಿಯು ಬೇರೆಯಾದ ಕೇಂದ್ರಾಡಳಿತ ಪ್ರದೇಶವಾಯಿತು. ಎರಡು ಜಿಲ್ಲೆಗಳಲ್ಲಿ ಕೇಂದ್ರಾಡಳಿತ ಪ್ರದೇಶದ ಸ್ಥಳಗಳಲ್ಲಿ ಒಂದಾಗಿದೆ. ದಮನ್ ಮತ್ತು ದಿಯು ರಸ್ತೆಯಲ್ಲಿ ಸರಿಸುಮಾರು ೬೫೦ ಕಿಲೋಮೀಟರ್ ಪರಸ್ಪರ ದೂರ ಇವೆ.ಭಾರತದ ಉತ್ತರದಲ್ಲಿರುವ ಒಂದು ಒಕ್ಕೂಟ ಪ್ರದೇಶ.
ಭೌಗೋಳಿಕ ಸ್ಥಾನ
ಗುಜರಾತ್ ರಾಜ್ಯದ ಪಶ್ಚಿಮ ತೀರದಲ್ಲಿ ಮುಂಬಯಿಯಿಂದ ಸು. 193 ಕಿ.ಮೀ. ದೂರದಲ್ಲಿ ದರ್ಮನ್ ಪ್ರದೇಶವಿದೆ. ಪೂರ್ವದಲ್ಲಿ ಗುಜರಾತ್ ರಾಜ್ಯ, ಪಶ್ಚಿಮದಲ್ಲಿ ಅರೇಬಿಯನ್ ಸಮುದ್ರ, ಉತ್ತರದಲ್ಲಿ ಕೊಲಕ್ ನದಿ ಮತ್ತು ದಕ್ಷಿಣದಲ್ಲಿ ಕಲೈ ನದಿ ದಮನ್ ಪ್ರದೇಶವನ್ನು ಸುತ್ತುವರೆದಿವೆ. ದೀವ ಒಂದು ಪುಟ್ಟ ದ್ವೀಪ. ಇದು ಗುಜರಾತಿನ ಜುನಾಘಡ್ ಜಿಲ್ಲೆಯ ದಕ್ಷಿಣಕ್ಕೆ ಅರೇಬಿಯ ಸಮುದ್ರದಲ್ಲಿದೆ. ಈ ದ್ವೀಪಕ್ಕೆ ಗುಜರಾತ್ ರಾಜ್ಯ ಎರಡು ಸೇತುವೆಗಳ ಮೂಲಕ ಸಂಪರ್ಕ ಕಲ್ಪಿಸಿದೆ. ದಾಮನ್ ಗುಜರಾತಿನ ವಲ್ಸದ್ ಜಿಲ್ಲದೆಯ ಪಕ್ಕದಲ್ಲಿದ್ದು 72 ಚ.ಕಿ.ಮೀ. ವಿಸ್ತೀರ್ಣವಿದೆ. ದೀವ್ 40 ಚ.ಕಿ.ಮೀ. ವಿಸ್ತೀರ್ಣವುಳ್ಳದ್ದು ಇವುಗಳ ಒಟ್ಟು ವಿಸ್ತೀರ್ಣ 112 ಚ.ಕಿ.ಮೀ. 2001ರ ಅಂಕಿ ಅಂಶದ ಪ್ರಕಾರ 92,512 ಮಂದಿ ಪುರುಷರು, 65,692 ಮಂದಿ ಮಹಿಳೆಯರು ಇರುವ ಈ ಪ್ರದೇಶಗಳ ಒಟ್ಟು ಜನಸಂಖ್ಯೆ 1,58,204. ಆಡಳಿತ ಕೇಂದ್ರ ಪಟ್ಟಣ ದಮನ್.
ಇತಿಹಾಸ
ಗೋವ, ದಮನ್ ಮತ್ತು ದೀವ್ ಇವು ಪೋರ್ಚುಗೀಸರ ಆಡಳಿತಕ್ಕೆ ಸೇರಿದ್ದ ಪ್ರದೇಶಗಳಾಗಿದ್ದವು. ಭಾರತ ಸ್ವತಂತ್ರವಾದರೂ ಇವು ಪೋರ್ಚುಗೀಸರ ಮುಷ್ಠಿಯಿಂದ ಬಿಡುಗಡೆಯಾಗಲಿಲ್ಲ. ಇದಕ್ಕಾಗಿ ಭಾರತೀಯರು ಗೋವದ ಮುಕ್ತಿಗಾಗಿ ಮತ್ತೆ ಹೋರಾಡಬೇಕಾಯಿತು. 1961ರಲ್ಲಿ ಮುಕ್ತಗೊಂಡ ಈ ಪ್ರದೇಶಗಳು ಭಾರತದ ಆಡಳಿತಕ್ಕೆ ಸೇರಿದವು. ಮುಂದೆ 1987, ಮೇ 30ರಂದು ಗೋವ ರಾಜ್ಯವಾಯಿತು. ಅಂದಿನಿಂದ ದಮನ್ ಮತ್ತು ದೀವ್‍ಗಳು ಒಕ್ಕೂಟದ ಆಡಳಿತಕ್ಕೆ ಒಳಪಟ್ಟವು. ದಮನ್ ಜಿಲ್ಲೆಯ ಜನಸಂಖ್ಯೆ ೨,೪೨,೯೧೧ ದೀವ್ ಜಿಲ್ಲೆಯ ಜನಸಂಖ್ಯೆ 44,215. ಎರಡು ಪಟ್ಟಣಗಳು, 23 ಗ್ರಾಮಗಳು ಇರುವ ಈ ಪ್ರದೇಶಗಳಿಗೆ ದಮನ್ ಮತ್ತು ದೀವ್‍ಗಳೇ ಆಡಳಿತ ಪ್ರದೇಶಗಳು.
ಕೈಗಾರಿಕೆ
ಎರಡೂ ಪ್ರದೇಶಗಳು ಸೇರಿದಂತೆ ಸು. 746 ಸಣ್ಣ ಮತ್ತು ಮಧ್ಯಮ ಕೈಗಾರಿಕಾ ಘಟಕಗಳಿವೆ. ದಮನ್ನಿನ ಆಮ್ನಿಬಸ್ ಇಂಡಸ್ಟ್ರಿಯರ್ ಡೆವಲಪ್‍ಮೆಂಟ್ ನಿಗಮ ಮುಖ್ಯ ಕೈಗಾರಿಕಾ ಕ್ಷೇತ್ರವಾಗಿದ್ದು ದಬೆಲ್, ಭಿಮ್‍ಪುರೆ, ಕಾಚಿಗಮ್ ಮತ್ತು ಕದೈಯ ಇವು ಸಹ ಕೈಗಾರಿಕಾ ಕ್ಷೇತ್ರಗಳಾಗಿವೆ. ಸಾಕಷ್ಟು ವಿದ್ಯುತ್ ಸರಬರಾಜಿದ್ದು ಪಟ್ಟಣ ಮತ್ತು ಎಲ್ಲಾ ಗ್ರಾಮಗಳಿಗೆ ವಿದ್ಯುತ್ ಸಂಪರ್ಕವಿದೆ.
ಸಂಪರ್ಕ
ಸಾರಿಗೆ ಸಂಪರ್ಕ ಕುರಿತಂತೆ ದಮನ್‍ನಲ್ಲಿ 191 ಕಿ.ಮೀ. ದೂರದ ಹಾಗೆ ದೀವ್‍ನಲ್ಲಿ 78 ಕಿ.ಮೀ ರಸ್ತೆಗಳಿವೆ. ನೇರ ರೈಲು ಸಂಪರ್ಕವಿಲ್ಲದ ಇವುಗಳಿಗೆ ಹತ್ತಿರದ ಮುಂಬಯಿ, ದೆಹಲಿ ಪಶ್ಚಿಮ ರೈಲು ಮಾರ್ಗದ ವಾಪಿ ನಿಲ್ದಾಣ ದಮನ್‍ಗೆ ಹತ್ತಿರವಿದ್ದರೆ ದೀವ್‍ಗೆ ಮೀಟರ್ ಗೇಜ್‍ನ ದೆಲ್ವಾಡ ರೈಲು ನಿಲ್ದಾಣ ಹತ್ತಿರವಿದೆ. ಎರಡೂ ಪ್ರದೇಶಗಳಿಗೆ ವಿಮಾನ ಸಂಪರ್ಕವಿದೆ. ಮುಂಬಯಿಯಿಂದ ದೀವ್‍ಗೆ ನಿಗದಿತವಾದ ನೇರ ವಿಮಾನ ಸಂಪರ್ಕವಿದೆ.
ಪ್ರವಾಸೋದ್ಯಮ
ಈ ಎರಡೂ ಪ್ರದೇಶಗಳಿಗೆ ಪ್ರವಾಸಿಗರು ಭೇಟಿ ನೀಡುವುದುಂಟು. ಬಾಮ್ ಜೇಸಸ್ ಚರ್ಚ್, ಆವರ್ ಲೇಡಿ ಆಫ್ ಸೀ ಚರ್ಚ್, ಅವರ್ ಲೇಡಿ ಆಫ್ ರೆಮೆಡಿಯೋಸ್ ಚರ್ಚ್, ಮೋತಿದಮನ್ ಮತ್ತು ನಾನಿ ದರ್ಮನ್ ಕೋಟೆಗಳು ಜಾಮ್‍ಪೊರೆ ಮತ್ತು ದೇವ್‍ಕ ಸಮುದ್ರ ತೀರಗಳು, ಸಾರ್ವಜನಿಕ ಉದ್ಯಾನವನ, ಮೋತಿ ದಮನ್ ಜೆಟ್ಟಿ, ಮತ್ತು ಪರ್ಗೊಲ ತೋಟಗಳು, ಮೋತಿ ದಮನ್ ವಿಹಾರ ಉದ್ಯಾನವನ, ದೇವ್‍ಕ, ದಮನ್ ಗಂಗಾ ಪ್ರವಾಸಿ ವಿಹಾರ ಕೇಂದ್ರಗಳು, ಕಾಚಿಗಮ್, ಸತ್ಯ ಸಾಗರ್ ಉದ್ಯಾನ್, ಮಿರಸಾಲ್ ಉದ್ಯಾನ, ಮತ್ತು ಜಲಕ್ರೀಡಾ ಪಾರ್ಕ್‍ಗಳು ಬಹು ಪ್ರಸಿದ್ಧ. ಅದರಂತೆ ದೀವ್‍ನ ಸಂತ ಪಾಲ್ ಚರ್ಚ್, ದೀವ್‍ನ ಕೋಟೆ ಮತ್ತು ಪನಿ ಕೊಟ ಕೋಟೆ, ನಗೋವ ಮತ್ತು ಚಕ್ರತೀರ್ಥ, ಗೋಖ್ಲಾದ ಮಕ್ಕಳ ಉದ್ಯಾನವನ ಮತ್ತು ಬೇಸಿಗೆ ಮನೆ ಯಾತ್ರಿಕರನ್ನು ಸೆಳೆಯುವ ಬಹು ಪ್ರಸಿದ್ಧ ಆಕರ್ಷಕ ಸ್ಥಳಗಳಾಗಿವೆ.
ಆಡಳಿತ
ಇತ್ತೀಚೆಗೆ ಮುಂಬಯಿಯಲ್ಲಿ ದಮನ್, ದೀವ್ ಮತ್ತು ದಾದ್ರಾ ಮತ್ತು ನಗರ್ ಹವೇಲಿ ಇವುಗಳಿಗೆ ಒಂದು ಉಚ್ಛನ್ಯಾಯಾಲಯವನ್ನು ಸ್ಥಾಪಿಸಲಾಗಿದೆ
ಬಾಹ್ಯ ಸಂಪರ್ಕಗಳು
ವರ್ಗ:ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು
ಎನ್.ಎಸ್.ಸುಬ್ಬರಾವ್
ರಾಜಕಾರ್ಯ ಪ್ರವೀಣ ಎನ್.ಎಸ್.ಸುಬ್ಬರಾವ್ ಇವರು ನಂಜನಗೂಡಿನಲ್ಲಿ ೧೮೮೫ರಲ್ಲಿ ಜನಿಸಿದರು. ಎನ್.ಎಸ್.ಸುಬ್ಬರಾಯರು ಶಿಕ್ಷಕರೂ, ಶಿಕ್ಷಣ ತಜ್ಞರೂ, ಅರ್ಥಶಾಸ್ತ್ರ ವಿಶಾರದರೂ ಆಗಿದ್ದರು. ಇವರು ೧೯೩೫ರಲ್ಲಿ ಮುಂಬಯಿಯಲ್ಲಿ ಜರುಗಿದ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು. ಎನ್.ಎಸ್.ಸುಬ್ಬರಾವ್ ೧೯೪೩ರಲ್ಲಿ ನಿಧನರಾದರು.
ಸುಬ್ಬರಾವ್
ರೊದ್ದ ಶ್ರೀನಿವಾಸರಾವ್
ಇವರು ೧೮೫೦ ಸಪ್ಟಂಬರ ೧೭ರಂದು ಧಾರವಾಡ ಜಿಲ್ಲೆಯ ಮದಿಹಾಳದಲ್ಲಿ ಜನಿಸಿದರು. ಇವರ ತಾಯಿ ಸುಬ್ಬಮ್ಮ ; ತಂದೆ ಕೊನೇರರಾವ. ಬಡತನದಿಂದಾಗಿ ಹೆಚ್ಚಿನ ಶಿಕ್ಷಣ ಪಡೆಯಲಾಗದೆ ಹುಬ್ಬಳ್ಳಿಯಲ್ಲಿ ಶಿಕ್ಷಕನಾಗಿ ಕೆಲಸಕ್ಕೆ ಸೇರಿದರು. ಕೆಲಕಾಲದ ನಂತರ ರೆವಿನ್ಯೂ ಖಾತೆಯಲ್ಲಿ ಕೆಲಸಮಾಡಿ ವಿದ್ಯಾಖಾತೆಯನ್ನು ಸೇರಿದರು. ಅನೇಕ ಹೈಸ್ಕೂಲುಗಳಲ್ಲಿ ದುಡಿದ ನಂತರ 1878ರಲ್ಲಿ ಅಸಿಸ್ಟೆಂಟ್ ಡೆಪ್ಯುಟಿ ಕಮೀಷನರ್ ಆದರು. ನಂತರ ಡೆಪ್ಯುಟಿ ಕಮೀಷನರ್ ಆದರು. 1889ರಲ್ಲಿ  ಟ್ರೇನಿಂಗ್ ಕಾಲೇಜಿನ ಪ್ರಿನ್ಸಿಪಾಲರಾದರು. 1908ರಲ್ಲಿ ನಿವೃತ್ತರಾದರು. ಶಿಕ್ಷಣಕ್ಷೇತ್ರದಲ್ಲಿ ಅವರ ಸೇವೆಗಾಗಿ ಆಗಿನ ಬ್ರಿಟಿಷ್ ಸರಕಾರವು ಅವರನ್ನು  'ರಾವ್ ಬಹದ್ದೂರ್ ' ಪದವಿಯನ್ನು ಕೊಟ್ಟು ಗೌರವಿಸಿತು. ತಮ್ಮ ನೌಕರಿಯ ಅವಧಿಯಲ್ಲಿಯೇ ಮಿತ್ರಸಮಾಜದ ಸ್ಥಾಪನೆಗಾಗಿ ದುಡಿದರು, ಕ್ಷಾಮನಿವಾರಕ ಸಂಘದ ಕಾರ್ಯದರ್ಶಿಯಾಗಿ ಕೆಲಸ ಮಾಡಿದರು, ಧಾರವಾಡ ನಗರಸಭೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು.
ನಿವೃತ್ತಿಯ ನಂತರ ತಮ್ಮನ್ನು ಸಂಪೂರ್ಣವಾಗಿ ಸಮಾಜಸೇವೆಗೇ ಒಪ್ಪಿಸಿಕೊಂಡರು. 1908ರಲ್ಲಿ  ಬಾಂಬೆ   ಲೆಜಿಸ್ಲೇಟಿವ್ ಕೌನ್ಸಿಲ್ಲಿಗೆ ಆರಿಸಿ  ಬಂದರು. ಮೂರು ಚುನಾವಣೆಗಳಲ್ಲಿ ಗೆದ್ದು ಆರು ವರ್ಷ ಈ ಸಭೆಯ ಸದಸ್ಯರಾಗಿದ್ದರು. ಅಲ್ಲಿ ಅವರು ಮಾಡಿದ ಅತ್ಯಂತ ಮಹತ್ವದ ಕೆಲಸವೆಂದರೆ ಧಾರವಾಡದಲ್ಲಿ ಕರ್ನಾಟಕ ಕಾಲೇಜಿನ ಪ್ರತಿಪಾದನೆ. ಕಾಲೇಜು ಸ್ಥಾಪನೆಗೆ ಕರ್ನಾಟಕದಜನತೆ ಎರಡು ಲಕ್ಷ ರೂಪಾಯಿಗಳನ್ನು ನಿರ್ದಿಷ್ಟ ತಾರೀಕಿನ ಒಳಗೆ ಕೊಡಬೇಕೆಂಬ ಕರಾರನ್ನು ಸರಕಾರವು ಹಾಕಿತ್ತು. ರಾಯರು ಮತ್ತು ರಾವ್ ಬಹದ್ದೂರ ಅರಟಾಳವರು ಈ ಕರಾರನ್ನು ಪೂರೈಸಿದರು. 1917ರ ಜೂನ್ ನಲ್ಲಿ ಕಾಲೇಜಿನ ಸ್ಥಾಪನೆಯೊಂದಿಗೆ ಕರ್ನಾಟಕದ ಬಹು ದಿನಗಳ ಕನಸು ನನಸಾಯಿತು. ಹುಬ್ಬಳ್ಳಿ ಕಾರವಾರ ರೈಲುಮಾರ್ಗಕ್ಕಾಗಿ ಯೂ  ಪ್ರಯತ್ನಿಸಿದರು. ಸಾಹಿತ್ಯದಲ್ಲಿ ಅವರಿಗೆ ವಿಶೇಷ ಆಸಕ್ತಿಯಿತ್ತು. ಕೆಲವು ಅನುವಾದಗಳನ್ನೂ ಮಾಡಿದರು. ಕರ್ನಾಟಕ ವಿದ್ಯಾವರ್ಧಕ ಸಂಘವನ್ನು ಕಟ್ಟುವಲ್ಲಿ   ಅವರು ಮಹತ್ವದ ಪಾತ್ರ ವಹಿಸಿದರು. ಕರ್ನಾಟಕದ ಏಕೀಕರಣದ ಬಗ್ಗೆ ಕಳಕಳಿಯನ್ನು ಹೊಂದಿದ್ದರು.
‘ನಂದಿನಿ (ಬುದ್ಧನ ಚರಿತೆ)’, ಸ್ತ್ರೀಶಿಕ್ಷಣದ ಅವಶ್ಯಕತೆ ಇವು ಅವರ ಕೆಲವು ಪ್ರಮುಖ ಕೃತಿಗಳು.
೧೯೨೦ರಲ್ಲಿ ಹೊಸಪೇಟೆಯಲ್ಲಿ ಜರುಗಿದ  ೬ನೆಯ  ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.
ರೊದ್ದ ಶ್ರೀನಿವಾಸರಾಯರು ೧೯೨೯ ಅಗಸ್ಟ ೪ ರಂದು ನಿಧನರಾದರು.
ವರ್ಗ:ಚುಟುಕು ವರ್ಗ:ಕನ್ನಡ ಸಾಹಿತ್ಯ ರೊದ್ದ ಶ್ರೀನಿವಾಸರಾವ್
ಚಲಿಸುವ ಮೋಡಗಳು
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳು ವರ್ಗ:ರಜತಮಹೋತ್ಸವದ ಕನ್ನಡ ಚಿತ್ರಗಳು ವರ್ಗ:ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು ವರ್ಗ:ರಾಜಕುಮಾರ್_ಚಲನಚಿತ್ರಗಳು
ಆಗಸ್ಟ್ ೧೨
ಆಗಸ್ಟ್ ೧೨ - ಆಗಸ್ಟ್ ತಿಂಗಳಿನ ಹನ್ನೆರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೨೨೪ನೇ ದಿನ (ಅಧಿಕ ವರ್ಷದಲ್ಲಿ ೨೨೫ನೇ ದಿನ).
ಹೊರಗಿನ ಸಂಪರ್ಕಗಳು
೧ ೧
ರಾಮ್ ಕುಮಾರ್ (ಬ್ಯಾಸ್ಕೆಟ್‌ಬಾಲ್)
ರಾಮ್ ಕುಮಾರ್ (೧೯೬೪ ಫೆಬ್ರವರಿ ೪ರಂದು ಜನನ) ಮಾಜಿ ಭಾರತದ ಬ್ಯಾಸ್ಕೆಟ್‌ಬಾಲ್‌ ಆಟಗಾರ ಮತ್ತು ಪ್ರಸಕ್ತ ಭಾರತದ ಕಿರಿಯರ ತಂಡದ ಕೋಚ್(ತರಬೇತುದಾರ). ಅವರು ೧೯೮೫ ಮತ್ತು ೧೯೯೬ರ ಅವಧಿಯಲ್ಲಿ ಭಾರತದ ಪರ ಆಡಿದರು ಮತ್ತು ಅನೇಕ ಅಂತಾರಾಷ್ಟ್ರೀಯ ಚಾಂಪಿಯನ್‌ಷಿಪ್‌ಗಳಲ್ಲಿ ಭಾರತದ ರಾಷ್ಟ್ರೀಯ ಬ್ಯಾಸ್ಕೆಟ್‌ಬಾಲ್ ತಂಡವನ್ನು ಪ್ರತಿನಿಧಿಸಿದರು. ಅವರು ೧೯೯೧ರಿಂದ ೧೯೯೫ರ ಅವಧಿಯಲ್ಲಿ ಭಾರತದ ರಾಷ್ಟ್ರೀಯ ಬ್ಯಾಸ್ಕೆಟ್‌ಬಾಲ್ ತಂಡದ ನಾಯಕರಾಗಿ ಕೂಡ ಸೇವೆ ಸಲ್ಲಿಸಿದರು. ಅವರು ಶೂಟಿಂಗ್ ಗಾರ್ಡ್(ಚೆಂಡು ಎಸೆತದ ರಕ್ಷಕ ಅಥವಾ ಸ್ಕೋರ್ ಮಾಡುವುದು)ಸ್ಥಾನದಲ್ಲಿ ಆಡಿದರು. ರಾಷ್ಟ್ರೀಯ ಚಾಂಪಿಯನ್‌ಷಿಪ್‌ಗಳಲ್ಲಿ ರಾಮ್ ಕುಮಾರ್ ಭಾರತೀಯ ರೈಲ್ವೆಯನ್ನು ಪ್ರತಿನಿಧಿಸಿದ್ದರು. ಅವರು ಆಡಿದ ದಿನಗಳಲ್ಲಿ ಭಾರತೀಯ ರೈಲ್ವೇಸ್ ೮ ಚಿನ್ನದ ಪದಕಗಳು, ಮೂರು ಬೆಳ್ಳಿ ಮತ್ತು ಮೂರು ಕಂಚಿನ ಪದಕಗಳನ್ನು ಗೆದ್ದಿತ್ತು. ರಾಮ್ ಕುಮಾರ್ ಮಾಜಿ ಬ್ಯಾಸ್ಕೆಟ್‌ಬಾಲ್ ಆಟಗಾರ, ಅರ್ಜುನ ಪ್ರಶಸ್ತಿ ಪುರಸ್ಕೃತ ಖುಷಿ ರಾಮ್ ಅವರ ಪುತ್ರ. ಅವರು ಭಾರತದ ಬ್ಯಾಸ್ಕೆಟ್‌ಬಾಲ್‌ ಆಟದಲ್ಲಿ ಜೀವಮಾನದ ಸಾಧನೆಗಾಗಿ ೨೦೦೩ರಲ್ಲಿ ಧ್ಯಾನ್ ಚಂದ್ ಪ್ರಶಸ್ತಿಗೆ ಪುರಸ್ಕೃತರಾದರು.
ವೃತ್ತಿಜೀವನ
ಅವರು ೧೯೮೩ರಲ್ಲಿ ಕಲ್ಲಿಕೋಟೆಯಲ್ಲಿ ತಮ್ಮ ಪ್ರಥಮ ರಾಷ್ಟ್ರೀಯ ಚಾಂಪಿಯನ್‌ಷಿಪ್ ಆಡುವ ಮೂಲಕ ತಮ್ಮ ವೃತ್ತಿಜೀವನವನ್ನು ಆರಂಭಿಸಿದರು. ರಾಮ್ ಕುಮಾರ್ ಮೊದಲಿಗೆ ಜೈಪುರದ ಆದಾಯತೆರಿಗೆ ಇಲಾಖೆ ಉದ್ಯೋಗಕ್ಕೆ ಸೇರಿದರು. ನಂತರ ೧೯೮೭ರ ವರ್ಷದಲ್ಲಿ ಅವರು ಪಶ್ಚಿಮ ರೈಲ್ವೆಗೆ ನೇಮಕವಾದರು. ರೈಲ್ವೆಯ ಸುದೀರ್ಘ ಸೇವೆಯ ಅನುಭವಿ ನೌಕರ ಎಂದೂ ಹೆಸರಾಗಿದ್ದ ಅವರು ತಮ್ಮ ತಂದೆ ಖುಷಿ ರಾಮ್ ಹೆಜ್ಜೆಗಳನ್ನು ಅನುಸರಿಸಿ, ಬ್ಯಾಸ್ಕೆಟ್‌ಬಾಲ್ ಆಟಗಾರರಾಗಿ ರೂಪುಗೊಂಡರು,. ೨೦೦೩ನೇ ವರ್ಷದಲ್ಲಿ ಅವರಿಗೆ ಪ್ರತಿಷ್ಠಿತ ಧ್ಯಾನ್ ಚಂದ್ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಯಿತು ಮತ್ತು ರಾಜಸ್ಥಾನದ ಅತ್ಯುತ್ತಮ ಕ್ರೀಡಾಪಟುವೆಂದು ೧೯೮೯ರ ವರ್ಷದಲ್ಲಿ ಮಹಾರಾಣಾ ಪ್ರತಾಪ್ ಪ್ರಶಸ್ತಿ ಯನ್ನು ನೀಡಿ ಗೌರವಿಸಲಾಯಿತು. ಮಾಜಿ ಒಲಿಂಪಿಯನ್ ಅಜ್ಮೆರ್ ಸಿಂಗ್ ಅವರು ರಾಮ್ ಕುಮಾರ್ ಸಮಕಾಲೀನರಾಗಿದ್ದು, ಅವರು ಕೋರ್ಟ್‌(ಕ್ರೀಡಾಂಗಣ)ನಲ್ಲಿ ಆಡುವಾಗ ಉತ್ತಮ ಜೋಡಿಯಾಗಿದ್ದರು. ಕುಮಾರ್ ಭಾರತದ ಪರ ಅನೇಕ ರಾಷ್ಟ್ರೀಯ ಮತ್ತು ಅಂತಾರಾಷ್ಟ್ರೀಯ ಚಾಂಪಿಯನ್‌ಷಿಪ್‌ಗಳಲ್ಲಿ ಅಗ್ರ ಸ್ಕೋರುಗಳನ್ನು ಗಳಿಸಿದ್ದಾರೆ. ಅವರ ಕಿರಿಯ ಸಹೋದರ ಅಶೋಕ್ ಕುಮಾರ್ ಕೂಡ ಮಾಜಿ ಅಂತಾರಾಷ್ಟ್ರೀಯ ಬ್ಯಾಸ್ಕೆಟ್‌ಬಾಲ್ ಆಟಗಾರರಾಗಿದ್ದು, ಭಾರತದ ಮಾಜಿ ನಾಯಕ ಕೂಡ ಆಗಿದ್ದಾರೆ. ರಾಮ್‌ಕುಮಾರ್ ಇದುವರೆಗೆ ಭಾರತ ತಯಾರಿಸಿದ ಅತ್ಯುತ್ತಮ ಶೂಟರ್(ಚೆಂಡನ್ನು ಬ್ಯಾಸ್ಕೆಟ್‌ನಲ್ಲಿ ಹಾಕುವುದು)ಗಳಲ್ಲಿ ಒಬ್ಬರಾಗಿದ್ದಾರೆ.
ಉಲ್ಲೇಖಗಳು
ವರ್ಗ:1964ರಲ್ಲಿ ಜನಿಸಿದವರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ಭಾರತದ ಬ್ಯಾಸ್ಕೆಟ್‌ಬಾಲ್ ಆಟಗಾರರು ವರ್ಗ:ರಾಜಸ್ಥಾನದ ಕ್ರೀಡಾಪಟುಗಳು ವರ್ಗ:ಧ್ಯಾನ್ ಚಂದ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಭಾರತದ ಕ್ರೀಡಾ ಕೋಚ್‌ಗಳು‌(ತರಬೇತುದಾರರು)
ಮಹೇಶ್ ಭೂಪತಿ
ಮಹೇಶ್ ಶ್ರೀನಿವಾಸ್ ಭೂಪತಿ ( 7 ಜೂನ್ 1974) ಒಬ್ಬ ನಿವೃತ್ತ ಭಾರತೀಯ ವೃತ್ತಿಪರ ಟೆನ್ನಿಸ್ ಆಟಗಾರ. ೧೯೯೭ ರಲ್ಲಿ, ಗ್ರ್ಯಾಂಡ್ ಸ್ಲ್ಯಾಮ್ ಟೂರ್ನಮೆಂಟ್ (ರಿಕಾ ಹಿರಾಕಿಯೊಂದಿಗೆ) ಗೆದ್ದ ಮೊದಲ ಭಾರತೀಯರಾದರು. ೨೦೦೬ ರಲ್ಲಿ ಆಸ್ಟ್ರೇಲಿಯನ್ ಓಪನ್ ಮಿಶ್ರಿತ ಡಬಲ್ಸ್ನಲ್ಲಿ ಗೆಲುವಿನೊಂದಿಗೆ ಅವರು ಎಂಟು ಟೆನ್ನಿಸ್ ಆಟಗಾರರ ಉತ್ಕೃಷ್ಟ ತಂಡವನ್ನು ಸೇರಿಕೊಂಡರು, ಅವರು ವೃತ್ತಿಜೀವನದ ಗ್ರಾಂಡ್ ಮಿಶ್ರ ಡಬಲ್ಸ್ನಲ್ಲಿ ಸ್ಲ್ಯಾಮ್. ಅವರು ಇಂಟರ್ನ್ಯಾಷನಲ್ ಪ್ರೀಮಿಯರ್ ಟೆನ್ನಿಸ್ ಲೀಗ್ನ ಸ್ಥಾಪಕರಾಗಿದ್ದಾರೆ. ಡಿಸೆಂಬರ್ ೨೦೧೬ ರಲ್ಲಿ ಭೂಪತಿ ಭಾರತದ ಮುಂದಿನ ಡೇವಿಸ್ ಕಪ್ ನಾಯಕನಾಗಿ ನೇಮಕಗೊಂಡರು ಮತ್ತು ಫೆಬ್ರವರಿ ೨೦೧೭ರಲ್ಲಿ ಆನಂದ್ ಅಮೃತ್ರಾಜ್ ಅವರ ಅಧಿಕಾರವನ್ನು ಪಡೆದರು. ಅವರು ಗೌರವದ ಒಂದು ಭಾಗ ಐ.ಐ.ಎಂ.ಯು.ಎನ್ ನ ಸಲಹೆಗಾರರ ​​ಮಂಡಳಿ.
೧೯೯೫- ೨೦೦೬
ಮಹೇಶ್ ಭೂಪತಿ ೧೯೯೦s ಮತ್ತು ೨೦೦೦s ದಲ್ಲಿ ಅಗ್ರ ಡಬಲ್ಸ್ ಆಟಗಾರರಲ್ಲಿ ಒಬ್ಬರಾಗಿದ್ದಾರೆ. ೧೯೯೯ ರಲ್ಲಿ, ಫ್ರೆಂಚ್ ಓಪನ್ ಮತ್ತು ವಿಂಬಲ್ಡನ್ ಸೇರಿದಂತೆ ಲಿಯಾಂಡರ್ ಪೇಸ್ರೊಂದಿಗೆ ಭೂಪತಿ ಮೂರು ಡಬಲ್ಸ್ ಪ್ರಶಸ್ತಿಗಳನ್ನು ಗೆದ್ದರು. ಅವರು ಮತ್ತು ಪೇಸ್ ಎಲ್ಲಾ ನಾಲ್ಕು ಗ್ರ್ಯಾಂಡ್ ಸ್ಲ್ಯಾಮ್ಗಳ ಫೈನಲ್ಸ್ ತಲುಪಿದ ಮೊದಲ ಡಬಲ್ಸ್ ತಂಡವಾಯಿತು.೧೯೫೨ರ ನಂತರ, ಮೊದಲ ಬಾರಿಗೆ ಅಂತಹ ಸಾಧನೆಯನ್ನು ಸಾಧಿಸಲಾಯಿತು. ಆ ವರ್ಷದ ಏಪ್ರಿಲ್ ೨೬ರಂದು, ಅವರದ್ದು ವಿಶ್ವದ ಮೊದಲನೆ ಡಬಲ್ಸ್ ತಂಡವಾಗಿತ್ತು. ಜಪಾನ್ನ ಐ ಸುಗಿಯಮಾ ಅವರೊಂದಿಗೆ ಯುಎಸ್ ಓಪನ್ ಮಿಶ್ರ ಡಬಲ್ಸ್ನಲ್ಲಿ ಭೂಪತಿ ಕೂಡ ಜಯಗಳಿಸಿದ್ದಾರೆ.೨೦೦೬ರಲ್ಲಿ, ಆಸ್ಟ್ರೇಲಿಯಾ ಓಪನ್ ಮಿಶ್ರಿತ ಡಬಲ್ಸ್ ಸ್ಪರ್ಧೆಯಲ್ಲಿ ಭೂಪತಿ ಮಾರ್ಟಿನಾ ಹಿಂಗಿಸ್ ಜೊತೆ ಸೇರಿದರು. ಅಜೇಯ ಮತ್ತು ವೈಲ್ಡ್ಕಾರ್ಡ್ಗಳಂತೆ ಪಂದ್ಯಾವಳಿಯಲ್ಲಿ ಪ್ರವೇಶಿಸಿದಾಗ, ಮೊದಲ ಬಾರಿ ಜೋಡಿ ನಾಲ್ಕು ಸೀಡ್ಸ್ ವಿರೋಧಿಗಳನ್ನು ದಾರಿಯುದ್ದಕ್ಕೂ ಸೋಲಿಸಿತು, ಆದರೆ ಒಂದೇ ಸೆಟ್ ಅನ್ನು ಮಾತ್ರ ಬೀಳಿಸಿತು. ಭೂಪತಿ ಮತ್ತು ಹಿಂಗಿಸ್ ಆರನೇ ಶ್ರೇಯಾಂಕದ ಡೇನಿಯಲ್ ನೆಸ್ಟರ್ ಮತ್ತು ಎಲೆನಾ ಲಿಖೋವ್ಟ್ಸೆವವನ್ನು ನೇರ ಸೆಟ್ಗಳಲ್ಲಿ ಸೋಲಿಸಿ, ೬-೩,೬-೩ ಸೆಟ್ಗಳಿಂದ ಸೋಲಿಸಿದರು. ಇದು ಭೂಪತಿಯ ಆರನೇ ಮಿಶ್ರ ಡಬಲ್ಸ್ ಗ್ರ್ಯಾಂಡ್ ಸ್ಲ್ಯಾಮ್ ಮತ್ತು ಹಿಂಗಿಸ್ ಅವರಿಗೆ ಮೊದಲನೆಯದಾಗಿದೆ. ಆಸ್ಟ್ರೇಲಿಯನ್ ಓಪನ್ ಗೆಲ್ಲುವ ಮೂಲಕ ಭೂಪತಿ ಮಿಶ್ರ ಡಬಲ್ಸ್ನಲ್ಲಿ ಗ್ರ್ಯಾಂಡ್ ಸ್ಲ್ಯಾಮ್ ವೃತ್ತಿಜೀವನವನ್ನು ಪೂರ್ಣಗೊಳಿಸಿದರು.
೨೦೦೭-೨೦೦೮
೨೦೦೭ ರಲ್ಲಿ, ಭೂಪತಿ ಮತ್ತು ರಾಡೆಕ್ ಸ್ಟೆಪಾನೆಕ್ ಆಸ್ಟ್ರೇಲಿಯನ್ ಓಪನ್ ಪುರುಷರ ಡಬಲ್ಸ್ ಪಂದ್ಯಾವಳಿಯ ಕ್ವಾರ್ಟರ್ ಫೈನಲ್ಸ್ ಅನ್ನು ತಲುಪಿದರು. ೨೦೦೭ರ ಫ್ರೆಂಚ್ ಓಪನ್ ಪಂದ್ಯಾವಳಿಯಲ್ಲಿ ಸ್ಟೆಪನೆಕ್ರೊಂದಿಗೆ ಭೂಪತಿ ತಂಡವು ಡಬಲ್ಸ್ ಸೆಮಿಫೈನಲ್ಗಳನ್ನು ಗೆದ್ದುಕೊಂಡಿತು, ಎರಡು ವರ್ಷಗಳ ಕಾಲ ಹಾಲಿ ಚಾಂಪಿಯನ್ಸ್ ಜೊನಾಸ್ ಜೋರ್ಕ್ಮನ್ ಮತ್ತು ಮ್ಯಾಕ್ಸ್ ಮಿರ್ನಿ ಕ್ವಾರ್ಟರ್ ಫೈನಲ್ಸ್ನಲ್ಲಿ ಸೋಲನ್ನು ಅನುಭವಿಸಿತು. ತಂಡವು ಅಂತಿಮವಾಗಿ ಚಾಂಪಿಯನ್ ಮಾರ್ಕ್ ನೋಲ್ಸ್ ಮತ್ತು ಡೇನಿಯಲ್ ನೆಸ್ಟರ್ಗೆ ಸೋತರು. ವಿಂಬಲ್ಡನ್ ನಂತರ, ಭೂಪತಿ ಪಾವೆಲ್ ವಿಜ್ನರ್ರೊಂದಿಗೆ ೨೦೦೭ರ ಕೆನಡಾ ಮಾಸ್ಟರ್ಸ್ನಲ್ಲಿ ಗೆಲುವು ಪಡೆದರು, ಅಗ್ರ-ಶ್ರೇಯಾಂಕಿತ ಡಬಲ್ಸ್ ತಂಡ ಬಾಬ್ ಮತ್ತು ಮೈಕ್ ಬ್ರಯಾನ್ರನ್ನು ದಾಟಿದರು. ಈ ವಿಜಯದ ನಂತರ, ನೆನಾಡ್ ಝಿಮೊನ್ಜಿಕ್ ಅವರೊಂದಿಗೆ ನ್ಯೂ ಹ್ಯಾವೆನ್ನಲ್ಲಿ ಅವರು ಪಂದ್ಯಾವಳಿಯನ್ನು ಗೆದ್ದರು. 2007 ರ ಯುಎಸ್ ಓಪನ್ ಪಂದ್ಯಾವಳಿಯಲ್ಲಿ ಅವನು ಮತ್ತು ಝಿಮೊನ್ಜಿಕ್ ಡಬಲ್ಸ್ನಲ್ಲಿ ಜೋಡಿಯಾದರು. ಯುಎಸ್ ಓಪನ್ ನಂತರ, ಫ್ರೆಂಚ್ ಓಪನ್ ಸೆಮಿಫೈನಲ್ನಲ್ಲಿ ನೋಪೋಸ್ ಮತ್ತು ನೆಸ್ಟರ್ನಲ್ಲಿ ಭೂಪತಿ ಮತ್ತು ಸ್ಟೆಪಾನೆಕ್ರನ್ನು ಸೋಲಿಸಿದ ತಂಡವು ವಿಭಜನೆಯಾಯಿತು. ಭೂಪತಿ ನೋಲ್ಸ್ ಪಾಲುದಾರರಾದರು, ಜಿಮೊನ್ಜಿಕ್ ಅವರು ನೆಸ್ಟರ್ನಾಗಿದ್ದರು, ಆದರೆ ಬ್ಯಾಕ್ ಶಸ್ತ್ರಚಿಕಿತ್ಸೆ ಅವರು ವರ್ಷದ ಅಂತ್ಯದವರೆಗೂ ಹೊರಬಂದರು.
೨೦೦೯-೨೦೧೨
೨೦೦೯ರಲ್ಲಿ, ಭೂಪತಿ ಮತ್ತು ಸಹಯೋಗಿ ಸಾನಿಯಾ ಮಿರ್ಜಾ ಆಸ್ಟ್ರೇಲಿಯನ್ ಓಪನ್ ಪಂದ್ಯಾವಳಿಯ ಮಿಶ್ರ ಡಬಲ್ಸ್ ಪ್ರಶಸ್ತಿಯನ್ನು ಗೆದ್ದರು, ಫೈನಲ್ನಲ್ಲಿ ನಥಾಲಿ ಡೆಚಿ ಮತ್ತು ಆಂಡಿ ರಾಮ್ರನ್ನು ೬-೩,೬-೩ ಸೆಟ್ಗಳಿಂದ ಸೋಲಿಸಿದರು. ಹಿಂದಿನ ಜೋಡಿ ಫೈನಲ್ನ ನಿರಾಶೆಗಾಗಿ ಸನ್ ಟಿಯಾಂಟಿಯಾನ್ ಮತ್ತು ನೆನಾಡ್ ಜಿಮೋನ್ಜಿಕ್ ಅವರು ಸೋಲಿಸಲ್ಪಟ್ಟರು. ಈ ಗೆಲುವಿನೊಂದಿಗೆ, ಮಿಶ್ರ ಡಬಲ್ಸ್ನಲ್ಲಿ ಭೂಪತಿಯವರ ಎಣಿಕೆಗೆ ಏಳು ಏರಿಕೆಯಾಯಿತು. ಭೂಪತಿ ಕ್ನೌಲ್ಸ್ ನೊಂದಿಗೆ ಪಾಲುದಾರಿಕೆಯನ್ನು ಮುರಿದರು ಮತ್ತು ಮತ್ತೊಮ್ಮೆ ಮ್ಯಾಕ್ಸ್ ಮಿರ್ನಿಯೊಂದಿಗೆ ಆಡಲಾರಂಭಿಸಿದರು, ಅವರೊಂದಿಗೆ ೨೦೦೨ ಯುಎಸ್ ಓಪನ್ ಗೆದ್ದರು. ೨೦೧೧ ರಲ್ಲಿ ಆಸ್ಟ್ರೇಲಿಯಾ ಓಪನ್ ಪಂದ್ಯಾವಳಿಯಲ್ಲಿ ಮಾಜಿ ಆಟಗಾರರಾದ ಲಿಯಾಂಡರ್ ಪೇಸ್ ರೊಂದಿಗೆ ಭೂಪತಿ ಮತ್ತೆ ಸೇರಿಕೊಂಡರು. ತಂಡವು ಫೈನಲ್ ತಲುಪಿತು, ಆದರೆ ಬ್ರಿಯಾನ್ ಸಹೋದರರಿಗೆ ೩-೬,೪-೬ರ ಅಂತರದಲ್ಲಿ ಸೋತರು. ೭ ಜೂನ್ ೨೦೧೨ ರಂದು, ಭೂಪತಿ ಮತ್ತು ಸಾನಿಯಾ ಮಿರ್ಜಾ ಅವರು ಫ್ರೆಂಚ್ ಓಪನ್ ಮಿಶ್ರ ಡಬಲ್ಸ್ ಗೆದ್ದರು. ೪ ನವೆಂಬರ್ ೨೦೧೨ರಂದು, ಭೂಪತಿ ಮತ್ತು ರೋಹನ್ ಬೋಪಣ್ಣ ಪ್ಯಾರಿಸ್ ಮಾಸ್ಟರ್ಸ್ ಕಪ್ ಗೆದ್ದುಕೊಂಡರು. ಎಟಿಪಿ ಟೂರ್ ಫೈನಲ್ಸ್ ಆರಂಭಿಕ ಪಂದ್ಯದಲ್ಲಿ ಜೋನಾಥನ್ ಮರ್ರೆ ಮತ್ತು ಫ್ರೆಡೆರಿಕ್ ನೀಲ್ಸೆನ್ ವಿರುದ್ಧದ ನಷ್ಟದಿಂದ ಹಿನ್ನಡೆ ಅನುಭವಿಸಿದರೂ, ಭಾರತೀಯ ಜೋಡಿಯು ಎಟಿಪಿ ಟೂರ್ ಫೈನಲ್ಗಳ ಅಂತಿಮ ಸುತ್ತಿನಲ್ಲಿ ತಲುಪಿದರು, ಆದರೆ ಮಾರ್ಸೆಲ್ ಗ್ರನೋಲ್ಲರ್ಸ್ ಮತ್ತು ಮಾರ್ಕ್ ಲೋಪೆಜ್ ವಿರುದ್ದ ಸೋತರು. ನಡಾಲ್ ಪ್ರಕಾರ, ಅವರ ಬಲವಾದ ಹಿಂಭಾಗವು ಅವರಿಗೆ ಒಂದು ಜಾಹೀರಾತು ಕೋರ್ಟ್ ಆಟಗಾರನಿಗೆ ಅತ್ಯುತ್ತಮವಾಗಿದೆ. ರೋಜರ್ ಫೆಡರರ್ ಅವರು ಸಾರ್ವಕಾಲಿಕ ಅತ್ಯುತ್ತಮ ಆಟಗಾರರಾಗಿದ್ದಾರೆ ಎಂದು ಹೇಳಿಕೊಂಡಿದ್ದಾರೆ. ಸಂವಹನ ನಡೆಸುವ ನಡುವಿನ ತಂತ್ರಗಳನ್ನು ಅವರು ಹೆಚ್ಚಾಗಿ ಚರ್ಚಿಸುತ್ತಾರೆ.೧೯೯೫ ರಿಂದ ೨೦೧೧ ರವರೆಗೆ ೫೫ ಪಂದ್ಯಗಳನ್ನು ಆಡಿದ ಭೂಪತಿ, ೩೫ ಗೆಲ್ಲುವ ಮೂಲಕ ೨೦ ಪಂದ್ಯಗಳನ್ನು ಕಳೆದುಕೊಂಡಿದ್ದಾರೆ. ಅವರು ಗೆದ್ದ ೩೫ ಪಂದ್ಯಗಳಲ್ಲಿ, ಅವರ ಗೆಲುವಿನ ೨೭ ಪಂದ್ಯಗಳು ಡಬಲ್ಸ್ ಪಂದ್ಯಗಳಲ್ಲಿ ಬಂದಿವೆ.
೨೦೧೩
ಭೂಪತಿ ಮತ್ತು ಬೋಪಣ್ಣ ಅವರು ೨೦೧೩ ರ ಮೊದಲ ಮೂರು ತಿಂಗಳಲ್ಲಿ ವಿವಿಧ ಪಾಲುದಾರರೊಂದಿಗೆ ಆಡಿದ್ದಾರೆ. ಭೂಪತಿ ಮಾರ್ಚ್ನಲ್ಲಿ ದುಬೈನಲ್ಲಿ ಮೈಕೆಲ್ ಲೋದ್ರ ಜೊತೆ ಪಂದ್ಯಾವಳಿಯನ್ನು ಗೆದ್ದುಕೊಂಡರು, ಆದರೆ ಮಾಂಟೆ-ಕಾರ್ಲೊ ಮಾಸ್ಟರ್ಸ್ ಜೊತೆ ಪ್ರಾರಂಭವಾಯಿತು.
ಪ್ರಶಸ್ತಿಗಳು
೨೦೦೧ರಲ್ಲಿ ಪದ್ಮಶ್ರೀ ಲಭಿಸಿದೆ. ಕರ್ಮವೀರ್ ಪುರಸ್ಕಾರ, ೨೦೦೭ ರ ಎನ್ಜಿಒಗಳ ಐಕಾಂಗೋ-ಒಕ್ಕೂಟದ ಬದಲಾವಣೆಗಾಗಿ ಕ್ರೀಡಾ ಜನರು.ಡೇವಿಸ್ ಕಪ್ ಕಮಿಟ್ಮೆಂಟ್ ಪ್ರಶಸ್ತಿ ಲಭಿಸಿದೆ.
ಪರಹಿತ ಚಿಂತನೆ
ಆಲ್ಟ್ರುಯಿಸಮ್ (ಪರಹಿತಚಿಂತನೆ) ಎಂಬುದು ಇತರರ ಒಳಿತಿಗಾಗಿ ತೋರುವ ನಿಸ್ಸ್ವಾರ್ಥ ಕಾಳಜಿ. ಇದು ಹಲವು ಸಂಸ್ಕೃತಿಗಳಲ್ಲಿ ಕಂಡುಬರುವ ಒಂದು ಸಾಂಪ್ರದಾಯಿಕ ಸದ್ಗುಣವಾಗಿದೆ, ಜೊತೆಗೆ ಜೂಡೆಯಿಸಮ್, ಕ್ರೈಸ್ತಧರ್ಮ, ಇಸ್ಲಾಂ ಧರ್ಮ, ಹಿಂದೂಧರ್ಮ, ಜೈನಧರ್ಮ, ಬೌದ್ಧಧರ್ಮ, ಕನ್ಫ್ಯೂಷಿಯಸ್ ಧರ್ಮ, ಸಿಖ್ ಧರ್ಮ ಹಾಗು ಇತರ ಹಲವಾರು ಧಾರ್ಮಿಕ ಸಂಪ್ರದಾಯಗಳ ಮುಖ್ಯ ಅಂಶವಾಗಿದೆ. ಪರಹಿತಚಿಂತನೆಯು ಸ್ವಾರ್ಥದ ವಿರುದ್ಧ ಗುಣವಾಗಿದೆ.
ಪರಹಿತಚಿಂತನೆಯನ್ನು ನಿಷ್ಠೆ ಹಾಗು ಕರ್ತವ್ಯದ ಭಾವನೆಗಳಿಂದ ಪ್ರತ್ಯೇಕಿಸಬಹುದಾಗಿದೆ. ಪರಹಿತಚಿಂತನೆಯು ಇತರರಿಗೆ ಸಹಾಯ ಮಾಡುವುದಕ್ಕೆ ಪ್ರೇರಣೆ ನೀಡುತ್ತದೆ ಅಥವಾ ಯಾವುದೇ ಪ್ರತಿಫಲಾಪೇಕ್ಷೆಯಿಲ್ಲದೆ ಇತರರಿಗೆ ಒಳಿತನ್ನು ಮಾಡುವುದನ್ನು ಬಯಸುತ್ತದೆ. ಕರ್ತವ್ಯವು ಒಬ್ಬ ನಿರ್ದಿಷ್ಟ ವ್ಯಕ್ತಿಯೆಡೆಗೆ(ಉದಾಹರಣೆಗೆ, ದೇವರು, ಒಬ್ಬ ರಾಜ), ಒಂದು ನಿರ್ದಿಷ್ಟ ಸಂಸ್ಥೆ ಎಡೆಗೆ (ಉದಾಹರಣೆಗೆ, ಒಂದು ಸರ್ಕಾರ), ಅಥವಾ ಒಂದು ಅಮೂರ್ತ ಕಲ್ಪನೆಯೆಡೆಗೆ(ಉದಾಹರಣೆಗೆ, ದೇಶಭಕ್ತಿ ಮುಂತಾದವು) ಹೊಂದಿರುವ ಒಂದು ನೈತಿಕ ಜವಾಬ್ದಾರಿಯಾಗಿರುತ್ತದೆ. ಕೆಲವು ವ್ಯಕ್ತಿಗಳಿಗೆ ಪರಹಿತಚಿಂತನೆ ಹಾಗು ಕರ್ತವ್ಯ ಪೂರೈಸಿದ ಎರಡೂ ಭಾವನೆಗಳು ಉಂಟಾಗಬಹುದು. ಉಳಿದವರಿಗೆ ಆ ಭಾವನೆ ಉಂಟಾಗದಿರಬಹುದು. ಪರಿಶುದ್ಧವಾದ ಪರಹಿತಚಿಂತನೆ ಎಂದರೆ ಪ್ರತಿಫಲಾಪೇಕ್ಷೆಯನ್ನು ಬಯಸದೆ ಅಥವಾ ಮಾನ್ಯತೆ ಹಾಗು ಅವಶ್ಯಕತೆಗಳಿಂದ ಉಂಟಾಗುವ ಲಾಭವನ್ನು ಪರಿಗಣಿಸದೆ ಮಾಡುವ ನಿಸ್ವಾರ್ಥ ಸೇವೆ.
"ಪರಹಿತಚಿಂತನೆ" ಎಂಬ ಪದವು ನೈತಿಕ ಸಿದ್ಧಾಂತಕ್ಕೂ ಸಹ ಸೂಚಿತವಾಗಿದೆ. ಈ ಸಿದ್ಧಾಂತವು, ವ್ಯಕ್ತಿಗಳು ನೈತಿಕವಾಗಿ ಇತರರಿಗೆ ಉಪಕಾರವನ್ನು ಮಾಡಲು ಬದ್ಧರಾಗಿರುತ್ತಾರೆಂದು ಪ್ರತಿಪಾದಿಸುತ್ತದೆ. ಈ ದೃಷ್ಟಿಕೋನದಲ್ಲಿ ಪರಿಗಣಿಸಿದಾಗ, ಇದು ಅಹಂಭಾವಕ್ಕೆ ವಿರುದ್ಧವಾಗಿದೆ.
ಪರಹಿತಚಿಂತನೆಯ ಕಲ್ಪನೆ
ಪರಹಿತಚಿಂತನೆ ಎಂಬ ಕಲ್ಪನೆಯು ತತ್ತ್ವಶಾಸ್ತ್ರದ ಹಾಗು ನೈತಿಕ ಚಿಂತನೆಯಲ್ಲಿ ಒಂದು ಸುದೀರ್ಘವಾದ ಇತಿಹಾಸವನ್ನು ಹೊಂದಿದೆ. ಪರಹಿತಚಿಂತನೆ ಎಂಬ ಪದವನ್ನು ಮೂಲತಃ ಸಮಾಜಶಾಸ್ತ್ರದ ಜನಕ ಹಾಗು ವಿಜ್ಞಾನದ ತತ್ವಶಾಸ್ತ್ರಜ್ಞ, ಅಗಸ್ಟ್ ಕಾಮ್ಟೆ ರಚಿಸಿದರು. ಜೊತೆಗೆ ಇದು ಮನೋವಿಜ್ಞಾನಿಗಳು(ಅದರಲ್ಲೂ ವಿಶೇಷವಾಗಿ ವಿಕಾಸಾತ್ಮಕ ಮನೋವಿಜ್ಞಾನ ಸಂಶೋಧಕರು), ವಿಕಾಸಾತ್ಮಕ ಜೀವವಿಜ್ಞಾನಿಗಳು, ಹಾಗು ವರ್ತನೆಶಾಸ್ತ್ರಜ್ಞರಿಗೆ ಒಂದು ಪ್ರಮುಖ ವಿಷಯವಾಯಿತು. ಪರಹಿತಚಿಂತನೆಯ ಬಗೆಗಿನ ಕಲ್ಪನೆಯು ಒಂದು ಕ್ಷೇತ್ರದಿಂದ ಇತರ ಕ್ಷೇತ್ರಗಳ ಮೇಲೆ ಪ್ರಭಾವವನ್ನು ಬೀರಬಹುದು, ಈ ಕ್ಷೇತ್ರಗಳ ವಿಭಿನ್ನ ಪದ್ದತಿಗಳು ಹಾಗು ಅವುಗಳ ಮೇಲೆ ಗಮನ ಕೇಂದ್ರೀಕರಣವು ಪರಹಿತಚಿಂತನೆಯ ವಿವಿಧ ದೃಷ್ಟಿಕೋನಕ್ಕೆ ಎಡೆ ಮಾಡಿಕೊಡಬಹುದು.
ಧಾರ್ಮಿಕ ದೃಷ್ಟಿಕೋನಗಳು
ಬಹುತೇಕವಾಗಿ, ಹೆಚ್ಚು ಕಡಿಮೆ ವಿಶ್ವದ ಎಲ್ಲ ಧರ್ಮಗಳು ಪರಹಿತಚಿಂತನೆಯನ್ನು ಬಹಳ ಮುಖ್ಯವಾದ ಒಂದು ನೈತಿಕ ಮೌಲ್ಯವೆಂದು ಉತ್ತೇಜಿಸುತ್ತವೆ. ಜೂಡೆಯಿಸಮ್, ಹಿಂದೂಧರ್ಮ, ಇಸ್ಲಾಂ ಧರ್ಮ, ಕ್ರೈಸ್ತಧರ್ಮ, ಬೌದ್ಧಧರ್ಮ, ಹಾಗು ಸಿಖ್ ಧರ್ಮ, ಮುಂತಾದವು., ಪರಹಿತಚಿಂತನೆಯ ನೈತಿಕತೆಗೆ ವಿಶಿಷ್ಟವಾದ ಮಹತ್ವವನ್ನು ನೀಡುತ್ತವೆ.
ಬೌದ್ಧ ಧರ್ಮ
ಬೌದ್ಧಧರ್ಮದಲ್ಲಿ ಪರಹಿತಚಿಂತನೆಯು ಒಂದು ಪ್ರಮುಖ ಅಂಶವಾಗಿದೆ. ಬೌದ್ಧಧರ್ಮದ ಎಲ್ಲ ರೂಪಗಳಲ್ಲಿ ಪ್ರೇಮ ಹಾಗು ಕರುಣೆಯು ಪ್ರಮುಖ ಅಂಶಗಳಾಗಿವೆ, ಜೊತೆಗೆ ಈ ಎರಡೂ ಅಂಶಗಳು ಎಲ್ಲ ಜೀವಿಗಳಿಗೆ ಸಮನಾಗಿ ಹಂಚಿಕೆಯಾಗಿರುತ್ತದೆ: ಎಲ್ಲ ಜೀವಿಗಳು ಸಂತೋಷದಿಂದಿರಬೇಕೆಂಬ(ಪ್ರೇಮ)  ಅಪೇಕ್ಷೆ ಹಾಗು ಎಲ್ಲ ಜೀವಿಗಳು ಸಂಕಟದಿಂದ ಮುಕ್ತಗೊಳ್ಳಬೇಕೆಂಬ ಹಾರೈಕೆ (ಕರುಣೆ). "ಹಲವು ರೋಗಗಳನ್ನು ಪ್ರೇಮ ಹಾಗು ಕರುಣೆ ಎಂಬ ಒಂದೇ ಔಷಧದಿಂದ ಗುಣಪಡಿಸಬಹುದಾಗಿದೆ. ಈ ಗುಣಗಳು ಮಾನವನ ಸಂತೋಷಕ್ಕಿರುವ ಅಂತಿಮ ಮೂಲ, ಹಾಗು ಅವುಗಳ ಅಗತ್ಯವು ನಮ್ಮೊಳಗೇ ಅಡಗಿದೆ" (ದಲೈ ಲಾಮ).
"ಎಲ್ಲ ಜೀವಿಗಳಲ್ಲಿ" ಮಾನವನು ಸೇರುವುದರಿಂದ, ಬೌದ್ಧ ಧರ್ಮದಲ್ಲಿ ಪ್ರೇಮ ಹಾಗು ಕರುಣೆಯು ತಾನು ಹಾಗು ಪರರು ಎಂಬ ವೈದೃಶ್ಯದ ಆಚೆಗೆ ನಿಲ್ಲುತ್ತದೆ. ತಾನು ಹಾಗು ಪರರು ಎಂಬ ಪ್ರತ್ಯೇಕತೆಯೇ ನಮ್ಮ ಸಂಕಟಗಳ ಮೂಲ ಕಾರಣದ ಒಂದು ಭಾಗವೆಂದೂ ಸಹ ಈ ಧರ್ಮವು ಹೇಳುತ್ತದೆ. ಆದಾಗ್ಯೂ, ಕಾರ್ಯತಃ ಪದಗಳಲ್ಲಿ, ನಮ್ಮೊಳಗಿರುವ ಸ್ವಾಭಾವಿಕ ಸ್ವಾರ್ಥಪರತೆಯ ಕಾರಣದಿಂದಾಗಿ, ಬೌದ್ಧಧರ್ಮವು ಇತರರಿಗೆ ಪ್ರೇಮ ಹಾಗು ಕರುಣೆಯನ್ನು ತೋರಲು ಉತ್ತೇಜಿಸುತ್ತದೆ, ಹಾಗು ಈ ರೀತಿಯಾಗಿ ಇದನ್ನು "ಪರಹಿತಚಿಂತನಕಾರಿ" ಎಂದು ವರ್ಣಿಸಲಾಗಿದೆ. ಒಂದು ಧರ್ಮವಾಗಿ ಬೌದ್ಧಧರ್ಮವು ಇತರರೆಡೆ ಕರುಣೆಯನ್ನು ತೋರುತ್ತದೆ ಎಂಬ ದಲೈ ಲಾಮಾರ ಮಾತಿಗೆ ಹಲವರು ಸಮ್ಮತಿ ಸೂಚಿಸುತ್ತಾರೆ.
ನೈತಿಕ ಕರ್ಮ ಹಾಗು ವಿವೇಚನೆಯ ವಿಸ್ತೃತ ನೈತಿಕ ಚರ್ಚೆಗಳ ಪರಿಸ್ಥಿತಿಯಲ್ಲಿ, ಬೌದ್ಧಧರ್ಮವು, ನಮ್ಮ ಕ್ರಿಯೆಗಳಿಂದ ಉಂಟಾಗುವ ಋಣಾತ್ಮಕ (ಅಸಂತುಷ್ಟಿ) ಪರಿಸ್ಥಿತಿಗಳು ನೈತಿಕ ವಿವೇಚನೆಯನ್ನು ಆಧರಿಸಿದ ದಂಡನೆ ಅಥವಾ ಸರಿಪಡಿಸುವಿಕೆಯಿಂದ ಉಂಟಾಗಿಲ್ಲ. ಆದರೆ ಕರ್ಮದ ನಿಯಮದಿಂದ ಉಂಟಾಗಿದೆ ಎಂಬ ನಂಬಿಕೆಯನ್ನು ಹೊಂದಿದೆ. ಕಾರಣ ಹಾಗು ಪರಿಣಾಮದ ಸ್ವಾಭಾವಿಕ ನಿಯಮದಂತೆ ಕೆಲಸ ಮಾಡುತ್ತದೆ. ಇಂತಹ ಕಾರಣ ಹಾಗು ಅದರಿಂದ ಉಂಟಾದ ಪರಿಣಾಮದ ಒಂದು ಸರಳ ವಿವರಣೆಯೆಂದರೆ ನಾನೇ ಉಂಟುಮಾಡುವ ಕಾರಣದಿಂದ ಉಂಟಾಗುವ  ಪರಿಣಾಮ: ನಾನು ಸಂಕಟವನ್ನು ಉಂಟುಮಾಡಿದರೆ, ಸ್ವಾಭಾವಿಕವಾಗಿ ನಾನು ಸಂಕಟದ ಪರಿಸ್ಥಿತಿಯನ್ನು ಅನುಭವಿಸುತ್ತೇನೆ; ನಾನು ಸಂತೋಷವನ್ನು ಉಂಟು ಮಾಡಿದ್ದೆ ಆದರೆ, ಸ್ವಾಭಾವಿಕವಾಗಿ ನಾನೂ ಸಹ ಸಂತೋಷದ ಪರಿಸ್ಥಿತಿಯನ್ನು ಎದುರುಗೊಳ್ಳುತ್ತೇನೆ.
ಬೌದ್ಧಧರ್ಮದಲ್ಲಿ, ಕರ್ಮ ವನ್ನು(ಪಾಲಿ ಭಾಷೆಯಲ್ಲಿ ಕಮ್ಮ ) ಸಂಪೂರ್ಣವಾಗಿ ವಿಪಾಕ  ದಿಂದ ವಿಂಗಡಿಸಲಾಗಿದೆ, ಇದು "ಫಲ" ಅಥವಾ "ಪರಿಣಾಮ" ಎಂಬ ಅರ್ಥವನ್ನು ನೀಡುತ್ತದೆ. ಕರ್ಮವನ್ನು ಕಾರಣ ಹಾಗು ಅದರಿಂದ ಉಂಟಾಗುವ ಪರಿಣಾಮದ ಸರಪಳಿಯಲ್ಲಿ ಕಾರಣ ಅಥವಾ ಕಾರಣದ ಗುಂಪಿನೊಳಗೆ ವರ್ಗೀಕರಿಸಲಾಗಿದೆ (ಪಾಲಿ ಭಾಷೆಯಲ್ಲಿ ಹೇತು ). ಇದರಲ್ಲಿ ಕಾರಣವು "ಇಚ್ಛೆಯ ಚಟುವಟಿಕೆಗಳ" ಅಂಶಗಳನ್ನು ಒಳಗೊಂಡಿರುತ್ತದೆ (ಪಾಲಿ ಭಾಷೆಯಲ್ಲಿ ಸಂಖರ ) ಹಾಗು "ಕ್ರಿಯೆ"(ಪಾಲಿಯಲ್ಲಿ ಭವ ). ಯಾವುದೇ ಕ್ರಿಯೆಯು ಮನಸ್ಸಿನಲ್ಲಿ "ಮೊಳೆತು" ಸೂಕ್ತ ಪರಿಸ್ಥಿತಿಗಳನ್ನು ಎದುರಿಸಿದರೆ ಅದು ಸೂಕ್ತ ಪರಿಣಾಮವನ್ನು ಹುಟ್ಟುಹಾಕುತ್ತದೆ (ಪಾಲಿ ಭಾಷೆಯಲ್ಲಿ ವಿಪಾಕ ) ಎಂದು ತಿಳಿಯಲಾಗಿದೆ. ಒಳಿತು ಅಥವಾ ಕೆಡಕಿನ ಪರಿಣಾಮಗಳನ್ನು ಹೊಂದಿರುವ ಹಲವು ವಿಧದ ಕರ್ಮಗಳು, ಮನುಷ್ಯನನ್ನು ಸಂಸಾರದ ಚಕ್ರದೊಳಗೆ ಬಂಧಿಸುತ್ತವೆ; ಇತರ ಅಂಶಗಳು ವ್ಯಕ್ತಿಯನ್ನು ನಿರ್ವಾಣದೆಡೆಗೆ ವಿಮೋಚನೆಗೊಳಿಸುತ್ತವೆ.
ಬೌದ್ಧದರ್ಮವು ಕರ್ಮಕ್ಕೆ ಕ್ರಿಯೆಯ ಹಿಂದಿನ ಪ್ರೇರಣೆಗಳೇ ನೇರ ಕಾರಣ ಎಂದು ಸಂಬಂಧ ಕಲ್ಪಿಸುತ್ತದೆ. ಸಾಮಾನ್ಯವಾಗಿ ಪ್ರೇರಣೆಯು "ಒಳಿತು" ಹಾಗು "ಕೆಡುಕಿನ" ನಡುವೆ ವ್ಯತ್ಯಾಸವನ್ನು ಉಂಟುಮಾಡುತ್ತದೆ, ಆದರೆ ಪ್ರೇರಣೆಯಲ್ಲಿ ಒಳಗೊಂಡ ಮತ್ತೊಂದು ಅಂಶವೆಂದರೆ ಅಜ್ಞಾನ; ಅಜ್ಞಾನದಿಂದ ರೂಪುಗೊಂಡ ಉದ್ದೇಶಪೂರ್ವಕ ಕ್ರಿಯೆಯು "ಕೆಡುಕಾಗಿರುತ್ತದೆ". ಒಂದು ಅರ್ಥದಲ್ಲಿ ಇದು ಕರ್ಮ ಮಾಡಿದವನಿಗೆ ಅಹಿತಕರ ಪರಿಣಾಮಗಳನ್ನು ಉಂಟುಮಾಡುತ್ತದೆ.
ಬೌದ್ಧಧರ್ಮದಲ್ಲಿ, ಸಂಭವಿಸುವ ಎಲ್ಲ ಘಟನೆಗಳಿಗೆ ಕರ್ಮ ಒಂದೇ ಏಕೈಕ ಕಾರಣವಲ್ಲ. ಪುರಾತನ ಗ್ರಂಥಗಳಲ್ಲಿ ಬರೆದಿರುವಂತೆ ವಿಮರ್ಶಾ ಪರಂಪರೆಯು ಬ್ರಹ್ಮಾಂಡವನ್ನು ಆಳುವ ಕಾರಣಸಂಬಂಧಿ ವಿಧಾನವನ್ನು ಐದು ವರ್ಗಗಳಾಗಿ ವಿಂಗಡಿಸಿದೆ. ಇದನ್ನು ನಿಯಮ ಧಮ್ಮಗಳು ಎಂದು ಕರೆಯಲಾಗುತ್ತದೆ:
ಉಟು(ಸೂರ್ಯದೇವ) ನಿಯಮ - ಋತುಮಾನ ಬದಲಾವಣೆಗಳು ಹಾಗು ಹವಾಮಾನ
ಕ್ರೈಸ್ತ ಧರ್ಮ
ಪರಹಿತಚಿಂತನೆಯು ಗಾಸ್ಪೆಲ್(ಸುವಾರ್ತೆ) ನಲ್ಲಿರುವ  ಏಸುಕ್ರಿಸ್ತನ ಬೋಧನೆಗಳಲ್ಲಿ ಮುಖ್ಯವಾಗಿ ಕಂಡುಬರುತ್ತದೆ. ಅದರಲ್ಲೂ ವಿಶೇಷವಾಗಿ ಸರ್ಮನ್ ಆನ್ ದಿ ಮೌಂಟ್ ಹಾಗು ಸರ್ಮನ್ ಆನ್ ದಿ ಪ್ಲೈನ್ ನಲ್ಲಿ ಕಂಡುಬರುತ್ತದೆ. ಬೈಬಲ್‌ನಿಂದ ಹಿಡಿದು ಮಧ್ಯಯುಗದ ಕ್ರೈಸ್ತ ಸಂಪ್ರದಾಯಗಳವರೆಗೂ,ಸ್ವಯಂ ದೃಢೀಕರಣ ಹಾಗು ಇತರರ ಆಚರಣೆಗಳ ನಡುವೆ ಉದ್ವಿಗ್ನತೆ ಉಂಟಾಯಿತು. ಇದನ್ನು ಕೆಲವೊಂದು ಬಾರಿ "ನಿರಾಸಕ್ತ ಪ್ರೇಮ" ಎಂಬ ಶೀರ್ಷಿಕೆಯಡಿಯಲ್ಲಿ ಚರ್ಚಿಸಲಾಯಿತು. ಇದು ಪಾಲಿನ್ ರ "ಪ್ರೇಮವು ತನ್ನದೇ ಆದ ಆಸಕ್ತಿಗಳನ್ನು ಅರಸುವುದಿಲ್ಲ" ಎಂಬ ನುಡಿಗಟ್ಟಿನಲ್ಲಿ ಕಂಡುಬರುತ್ತದೆ. ತಮ್ಮ ಪುಸ್ತಕ ಇಂಡೋಡಾಕ್ಟ್ರಿನೇಷನ್ ಅಂಡ್ ಸೆಲ್ಫ್-ಡಿಸೆಪ್ಶನ್ ನಲ್ಲಿ, ರಾಡ್ರಿಕ್ ಹಿಂಡೆರಿ ಈ ಉದ್ವಿಗ್ನತೆ ಮೇಲೆ ಬೆಳಕು ಚೆಲ್ಲಲು ಪ್ರಯತ್ನಿಸುತ್ತಾ, ಅವುಗಳನ್ನು ಪ್ರಾಮಾಣಿಕ ಸ್ವಯಂ ದೃಢೀಕರಣ ಹಾಗು ಪರಹಿತಚಿಂತನೆ ಎಂಬ ಹೆಸರಿನಲ್ಲಿ ನಡೆಯುವ ವಂಚನೆಯ ಜೊತೆಗೆ ವೈಲಕ್ಷಣ್ಯ ತೋರಿಸುವ ಮೂಲಕ, ಆತ್ಮದ ಸೃಷ್ಟಿಶೀಲ ವ್ಯಕ್ತಿತ್ವದೊಳಗೆ ಇತರ ಆಚರಣೆಗಳನ್ನು ವಿಶ್ಲೇಷಿಸುವ ಮೂಲಕ ಹಾಗೂ ಜೊತೆಗೆ ಕೆಲವರೆಡೆಗಿನ ಪ್ರೇಮವನ್ನು ಹಲವರೆಡೆಗಿನ ಪ್ರೇಮದೊಂದಿಗೆ ವ್ಯತ್ಯಾಸ ತೋರಿಸಿದ್ದಾರೆ. ಪ್ರೇಮವು ಇತರರಿಗೆ ಸ್ವಾತಂತ್ರ್ಯವನ್ನು ದೃಢೀಕರಿಸುತ್ತದೆ. ಪ್ರಚಾರಗಳಿಂದ ಹಾಗು ಮುಖವಾಡಗಳಿಂದ ದೂರವಿರಿಸುತ್ತದೆ, ಅದರ ಅಸ್ತಿತ್ವದಿಂದ ಇತರರಿಗೆ ಭರವಸೆ ನೀಡುತ್ತದೆ, ಜೊತೆಗೆ ಇತರರ ಕೇವಲ ಘೋಷಣೆಗಳಿಂದ ಅಂತಿಮವಾಗಿ ದೃಢಪಡುವುದಿಲ್ಲ. ಆದರೆ ಪ್ರತಿಯೊಬ್ಬ ವ್ಯಕ್ತಿಯ ಅನುಭವ ಹಾಗು ಅಂತರ್ಗತ ರೂಢಿಯಿಂದ ದೃಢಪಡುತ್ತದೆ. ಪ್ರಾಯೋಗಿಕ ಕಲೆಗಳಲ್ಲಿರುವಂತೆ, ಪ್ರೇಮದ ಉಪಸ್ಥಿತಿ ಹಾಗು ಅರ್ಥವು ಕೇವಲ ಮಾತುಗಳು ಹಾಗು ಮನಸ್ಸಿನ ಭಾವನೆಗಳಿಂದ ಗ್ರಹಿಸಲ್ಪಡುವುದಿಲ್ಲ, ಆದರೆ ಇವೆರಡರ ನಡುವಿನ ಸಂಬಂಧದಿಂದ ರೂಪುಗೊಳ್ಳುತ್ತದೆ
ಆದಾಗ್ಯೂ ಯೇಸುವಿನ ಬೋಧನೆಗಳಲ್ಲಿ ಪರಹಿತಚಿಂತನೆಯು ಪ್ರಮುಖವಾದುದೆಂದು ಕಂಡುಬಂದರೂ, ಕ್ರೈಸ್ತಧರ್ಮದ ಒಂದು ಪ್ರಧಾನ ಹಾಗು ಪ್ರಭಾವಿ ಅಂಶವು ಇದನ್ನು ನಿರೂಪಿಸಬಹುದು. St ಥಾಮಸ್ ಅಕ್ವಿನಾಸ್ ಸುಮ್ಮ ಥಿಯಾಲಜಿಕಾ, I:ಈ ಕ್ವಾಯೇಸ್ಟಿಯೋ ೨೬, ವಿಭಾಗ ೪, ನಾವು ನಮ್ಮ ನೆರೆಹೊರೆಯವರಿಗಿಂತ ಸ್ವತಃ ನಮ್ಮನ್ನು ಹೆಚ್ಚು ಪ್ರೀತಿಸಬೇಕು ಎಂದು ನಿರೂಪಿಸುತ್ತದೆ. ಪಾಲಿನ್ ಸೂಕ್ತಿಯ ಅವರ ವ್ಯಾಖ್ಯಾನವೆಂದರೆ ವೈಯಕ್ತಿಕ ಒಳಿತಿಗಿಂತ ಎಲ್ಲರಿಗೂ ಒಳಿತನ್ನು ಬಯಸಬೇಕು ಏಕೆಂದರೆ ಇತರರಿಗೆ ಒಳಿತನ್ನು ಬಯಸುವುದು ಪ್ರತಿಯೊಬ್ಬ ವ್ಯಕ್ತಿಗೂ ಅಪೇಕ್ಷಣೀಯವಾಗಿರುತ್ತದೆ. 'ನೀವು ನಿಮ್ಮನ್ನು ಪ್ರೀತಿಸುವಂತೆ ನಿಮ್ಮ ನೆರೆಹೊರೆಯವರನ್ನು ಪ್ರೀತಿಸಬೇಕು' ಎಂದು ಲೆವಿಟಿಕಸ್ ೧೯ ಹಾಗು ಮ್ಯಾಥ್ಯೂ ೨೨ನಲ್ಲಿ St ಥಾಮಸ್ ವಿವರಿಸಿದ್ದಾರೆ. ಇದರರ್ಥ ನಮ್ಮನ್ನು ನಾವು ಪ್ರೀತಿಸುವಷ್ಟು ಇತರರನ್ನು ಪ್ರೀತಿಸಿದರೆ ಅದು ಅನುಕರಣೀಯವಾಗಿರುತ್ತದೆ. ಈ ರೀತಿಯಾಗಿ ಅವರು ಚಿಂತಿಸಿದರೂ, ನಾವು ನಮಗಿಂತ ಹಾಗು ನಮ್ಮ ನೆರೆಹೊರೆಯವರಿಗಿಂತ ಹೆಚ್ಚಾಗಿ ದೇವರನ್ನು ಪ್ರೀತಿಸಬೇಕೆಂದು, ಒಟ್ಟಾಗಿ ಹೇಳಬಹುದಾದರೆ ನಮ್ಮ ದೇಹದ ಜೀವನಕ್ಕಿಂತ ಹೆಚ್ಚಾಗಿ ಪ್ರೀತಿಸಬೇಕು, ಏಕೆಂದರೆ ನಮ್ಮ ನೆರೆಹೊರೆಯವರನ್ನು ಪ್ರೀತಿಸುವ ಅಂತಿಮ ಉದ್ದೇಶವೆಂದರೆ ಶಾಶ್ವತವಾದ ಪರಮಸೌಖ್ಯವನ್ನು ಹಂಚಿಕೊಳ್ಳುವುದು. ಇದು ದೇಹದ ಕ್ಷೇಮಕ್ಕಿಂತ ಅಧಿಕ ಅಪೇಕ್ಷಣೀಯ ಅಂಶವಾಗಿದೆ. ಬಹುಶಃ ಕಾಮ್ಟೆ ಈ ಥಾಮಿಸ್ಟಿಕ್ ತತ್ತ್ವವನ್ನು ವಿರೋಧಿಸುತ್ತಾರೆ, ಈ ತತ್ತ್ವವು ಕ್ಯಾಥೊಲಿಕ್ ಪಂಗಡದ ಕೆಲವು ಮತಧರ್ಮಶಾಸ್ತ್ರದ ಪರಂಪರೆಗಳಲ್ಲಿ, ಮೇಲೆ ಹೇಳಿರುವಂತೆ ಪರಹಿತಚಿಂತನೆಯ ಪದದ ಸೃಷ್ಟಿಯಲ್ಲಿ ಅಸ್ತಿತ್ವದಲ್ಲಿತ್ತು.
ಥಾಮಸ್ ಜಯ್ ಊರ್ಡ್ ತಮ್ಮ ಹಲವಾರು ಪುಸ್ತಕಗಳಲ್ಲಿ ಪರಹಿತಚಿಂತನೆಯು ಪ್ರೇಮದ ಒಂದು ಸಂಭವನೀಯ ರೂಪವೆಂದು ವಾದಿಸುತ್ತಾರೆ. ಒಂದು ಪರಹಿತಚಿಂತನೆಯ ಕ್ರಿಯೆಯು ಯಾವಾಗಲೂ ಪ್ರೇಮದ ಕ್ರಿಯೆಯಾಗಿರಬೇಕಿಲ್ಲ. ಊರ್ಡ್, ಪರಹಿತಚಿಂತನೆಯನ್ನು ಇತರರಿಗೆ ಒಳಿತನ್ನು ಮಾಡುವ ಕ್ರಿಯೆಯೆಂದು ವಿವರಿಸುತ್ತಾರೆ, ಜೊತೆಗೆ ಇತರರ ಬೇಡಿಕೆಗಳು, ಒಟ್ಟಾರೆ ಒಳಿತನ್ನು ಕುಂಠಿತಗೊಳಿಸಿದರೆ, ಒಬ್ಬರ ಸ್ವಯಂ ಒಳಿತಿಗಾಗಿ ಕೆಲವೊಂದು ಬಾರಿ ಪ್ರೇಮವು ಕಾರ್ಯನಿರ್ವಹಿಸಬೇಕು ಎಂಬ ಸ್ತ್ರೀಸಮಾನತಾವಾದಿಗಳ ವಾದಕ್ಕೆ ಸಮ್ಮತಿಸುತ್ತಾರೆ.
ಯೆಹೂದ್ಯ ಧರ್ಮ
ಯೆಹೂದ್ಯಧರ್ಮವು ಪರಹಿತಚಿಂತನೆಯನ್ನು ಸೃಷ್ಟಿಯ ಅಪೇಕ್ಷಣೀಯ ಉದ್ದೇಶವೆಂದು ವಿವರಿಸುತ್ತದೆ. ಪ್ರಸಿದ್ಧ ರಬ್ಬಿ ಅಬ್ರಹಾಂ ಐಸ್ಸಾಕ್ ಕೂಕ್, ಪ್ರೇಮವು ಮಾನವಕುಲದ ಅತ್ಯಂತ ಪ್ರಮುಖ ಗುಣವೆಂದು ವಿವರಿಸುತ್ತಾರೆ. ಇದನ್ನು ದಾನ, ಅಥವಾ ನೀಡುವಿಕೆ ಎಂದು ಅರ್ಥ ನಿರೂಪಿಸಲಾಗಿದೆ, ಇದು ಪರಹಿತಚಿಂತನೆಯ ಉದ್ದೇಶವೂ ಹೌದು. ಇದು ಮಾನವಕುಲದೆಡೆಗಿನ ಪರಹಿತಚಿಂತನೆಯೂ ಆಗಿರಬಹುದು, ಇದು ಸೃಷ್ಟಿಕರ್ತ ಅಥವಾ ದೇವರೆಡೆಗಿನ ಪರಹಿತಚಿಂತನೆಗೆ ದಾರಿ ಮಾಡಿಕೊಡುತ್ತದೆ. ಕಬ್ಬಲಃ ದೇವರನ್ನು ಅಸ್ತಿತ್ವವನ್ನು ನೀಡುವ ಶಕ್ತಿಯೆಂದು ವಿವರಿಸುತ್ತದೆ. ರಬ್ಬಿ ಮೋಶೆ ಚೈಮ್ ಲುಜ್ಜಟ್ಟೋ ವಿಶೇಷವಾಗಿ 'ಸೃಷ್ಟಿಯ ಉದ್ದೇಶ'ದ ಬಗ್ಗೆ ತಮ್ಮ ಗಮನವನ್ನು ಹರಿಸುತ್ತಾರೆ. ದೇವರ ಇಚ್ಛೆಯು ಈ ಉನ್ನತ ಶಕ್ತಿಯಿಂದ ಸೃಷ್ಟಿಯನ್ನು ಪರಿಪೂರ್ಣತೆಗೆ ಮತ್ತು ಸಂಸಕ್ತಿಗೆ ತರುವುದಾಗಿದೆ.
ಸಿಖ್ ಧರ್ಮ
ಸಿಖ್ ಧರ್ಮದಲ್ಲಿ ಪರಹಿತಚಿಂತನೆಯು ಒಂದು ಮೂಲಭೂತ ಅಂಶವಾಗಿದೆ. ಸುಮಾರು ೧೬೦೦ರ ದಶಕದ ಕೊನೆಯಲ್ಲಿ, ಗುರು ಗೋಬಿಂದ್ ಸಿಂಗ್ ಜಿ (ಸಿಖ್ ಧರ್ಮದ ಹತ್ತನೇ ಗುರು), ವಿವಿಧ ಧರ್ಮಗಳ ಜನರನ್ನು ರಕ್ಷಿಸಲು ಮೊಘಲ್ ದೊರೆಗಳ ಜೊತೆಗೆ ಯುದ್ಧವನ್ನು ನಡೆಸಿದರು, ಅದೇ ಸಮಯದಲ್ಲಿ ಅವರ ಸಿಖ್ ಒಡನಾಡಿಯಾಗಿದ್ದ ಭಾಯಿ ಕನ್ಹೈಯ, ಅವರ ಶತ್ರು ಪಡೆಗೆ ನೆರವನ್ನು ಒದಗಿಸಿದರು. ಯುದ್ಧರಂಗದಲ್ಲಿ ಗಾಯಗೊಂಡಿದ್ದ ಅವರ ಸ್ನೇಹಿತರು ಹಾಗು ಶತ್ರುಗಳು ಇಬ್ಬರಿಗೂ ಅವರು ನೀರನ್ನು ನೀಡಿ ಉಪಚರಿಸಿದರು. ಅವರ ಶತ್ರುಗಳಲ್ಲಿ ಕೆಲವರು ಮತ್ತೆ ಕದನವನ್ನು ಆರಂಭಿಸಿದರು ಹಾಗು ಕೆಲವು ಸಿಖ್ ಯೋಧರು ಭಾಯಿ ಕನ್ಹೈಯ ಶತ್ರುಪಡೆಗೆ ನೆರವು ನೀಡಿದ್ದರಿಂದ ಬೇಸರಗೊಂಡರು. ಸಿಖ್ ಯೋಧರು ಭಾಯಿ ಕನ್ಹೈಯರನ್ನು ಗುರು ಗೋಬಿಂದ್ ಸಿಂಗ್ ಜಿ ಎದುರು ನಿಲ್ಲಿಸಿ ಅವರ ಕಾರ್ಯಗಳ ಬಗ್ಗೆ ಗುರುಗಳಲ್ಲಿ ದೂರು ನೀಡಿದರು. ಅವರ ಈ ಕಾರ್ಯವು ಯುದ್ಧರಂಗದಲ್ಲಿನ ಸಿಖ್ ಯೋಧರ ಹೋರಾಟಕ್ಕೆ ವಿರುದ್ಧ ಪರಿಣಾಮವನ್ನು ಬೀರುತ್ತದೆಂಬ ಅನಿಸಿಕೆಯನ್ನು ಹೊಂದಿದ್ದರು. "ನೀವು ಏನನ್ನು ಮಾಡುತ್ತಿರುವಿರಿ, ಹಾಗು ಏಕೆ?" ಗುರು ಅವರನ್ನು ಪ್ರಶ್ನಿಸುತ್ತಾರೆ. "ನಾನು ಯುದ್ಧದಲ್ಲಿ ಗಾಯಗೊಂಡವರಿಗೆ ನೀರನ್ನು ಕೊಟ್ಟು ಉಪಚರಿಸುತ್ತಿದ್ದೆ ಏಕೆಂದರೆ ಅವರೆಲ್ಲರ ಮುಖಗಳಲ್ಲಿ ನಾನು ನಿಮ್ಮನ್ನು ಕಂಡೆ," ಎಂದು ಭಾಯಿ ಕನ್ಹೈಯ ಉತ್ತರಿಸಿದರು. ಗುರುಗಳು ಅವರಿಗೆ ಪ್ರತಿಕ್ರಯಿಸುತ್ತಾ, "ಹಾಗಾದರೆ ಅವರ ಗಾಯಗಳನ್ನು ವಾಸಿ ಮಾಡಲು ಅವರಿಗೆ ನೀವು ಮುಲಾಮನ್ನೂ ಸಹ ನೀಡಬೇಕು. ನೀವು ಗುರುಗಳ ಮನೆಯಲ್ಲಿ ಏನನ್ನು ತರಬೇತಿ ಪಡೆದಿದ್ದರೋ ಅದನ್ನು ನೀವು ಇಲ್ಲಿ ಕಾರ್ಯರೂಪದಲ್ಲಿ ಮಾಡುತ್ತಿರುವಿರಿ."
ಭಾಯಿ ಕನ್ಹೈಯ ಗುರುಗಳ ಮಾರ್ಗದರ್ಶನದಡಿಯಲ್ಲಿ ತರುವಾಯ ಪರಹಿತಚಿಂತನೆಯ ಒಂದು ಸ್ವಯಂಸೇವಕ ಪಡೆಯನ್ನು ಸ್ಥಾಪನೆ ಮಾಡಿದರು. ಈ ಸ್ವಯಂಸೇವಕ ಪಡೆಯು ಇಂದಿಗೂ ಇತರರಿಗೆ ಒಳಿತನ್ನು ಮಾಡುವುದರಲ್ಲಿ ನಿರತವಾಗಿದೆ ಹಾಗು ಇದೆ ರೀತಿಯಾದ ಒಳ್ಳೆಯ ಕಾರ್ಯಗಳನ್ನು ಮಾಡಲು ಹೊಸ ಸ್ವಯಂ ಸೇವಕರಿಗೆ ತರಬೇತಿಯನ್ನು ನೀಡುತ್ತಿದೆ.
ವೇದಾಂತ
ವೇದಾಂತವು, ಕಾರಣ ಹಾಗೂ ಅದರಿಂದ ಉಂಟಾಗುವ ಪರಿಣಾಮವು ಕರ್ಮದ ನಿಯಮ ಎಂಬ ದೃಷ್ಟಿಕೋನಕ್ಕೆ ವಿಭಿನ್ನ ನಿಲುವನ್ನು ಹೊಂದಿದೆ. ಆದರೆ ಇದರ ಬದಲಿಗೆ ಕರ್ಮದಲ್ಲಿ ವೈಯಕ್ತಿಕ ಸರ್ವೋತ್ಕೃಷ್ಟ ದೇವರ ಇಚ್ಛೆಯು ಮಧ್ಯವರ್ತಿ ಪಾತ್ರ ವಹಿಸುತ್ತದೆ ಎಂಬ ಹೆಚ್ಚುವರಿ ನಿಯಮ ಹೊಂದಿದೆ. ಕರ್ಮದ ಈ ದೃಷ್ಟಿಕೋನವು ಬೌದ್ಧಧರ್ಮ, ಜೈನಧರ್ಮ ಹಾಗು ಇತರ ಹಿಂದೂ ಧರ್ಮಗಳಿಗೆ ವಿರೋಧವಾಗಿದೆ. ಕಾರಣ ಮತ್ತು ಪರಿಣಾಮದ ನಿಯಮವೇ ಕರ್ಮ ಎಂದು ಬೌದ್ಧ, ಜೈನ ಮತ್ತು ಇತರೆ ಹಿಂದು ಧರ್ಮಗಳು ದೃಷ್ಟಿಕೋನವನ್ನು ಹೊಂದಿವೆ.
ಅದ್ವೈತ ಪರಂಪರೆಯ ವಿದ್ವಾಂಸರಾದ ಸ್ವಾಮಿ ಶಿವಾನಂದ, ತಮ್ಮ ವ್ಯಾಖ್ಯಾನದಲ್ಲಿ ಬ್ರಹ್ಮ ಸೂತ್ರಗಳು ಕುರಿತ ವೇದಾಂತ ದೃಷ್ಟಿಕೋನಗಳೊಂದಿಗೆ ಸಂಯೋಜಿಸಿ  ಇದೇ ರೀತಿಯಾದ ದೃಷ್ಟಿಕೋನವನ್ನು ಪುನರುಚ್ಚರಿಸಿದ್ದಾರೆ. ಬ್ರಹ್ಮ ಸೂತ್ರಗಳ ಮೂರನೇ ಅಧ್ಯಾಯ ಕುರಿತ ತಮ್ಮ ವ್ಯಾಖ್ಯಾನದಲ್ಲಿ, ಶಿವಾನಂದರು ಕರ್ಮವು ಅಚೇತನ ಹಾಗು ಅಲ್ಪಾವಧಿ ಎಂದು ಹೇಳುತ್ತಾರೆ, ಜೊತೆಗೆ ಕರ್ಮವು ನೆರವೇರಿದ ನಂತರ ಅದರ ಅಸ್ತಿತ್ವವು ಕೊನೆಗೊಳ್ಳುತ್ತದೆ. ಈ ರೀತಿಯಾಗಿ, ಕರ್ಮವು ಒಬ್ಬರ ಅರ್ಹತೆಗೆ ಅನುಗುಣವಾಗಿ ಭವಿಷ್ಯದಲ್ಲಿ ಅವರ ಕ್ರಿಯೆಗಳಿಗೆ ಫಲವನ್ನು ನೀಡುವುದಿಲ್ಲ. ಇದಲ್ಲದೆ, ಕರ್ಮವು, ಫಲವನ್ನು ನೀಡುವ ಅಪೂರ್ವ ಅಥವಾ ಪುಣ್ಯವನ್ನು ಹುಟ್ಟುಹಾಕುತ್ತದೆ ಎಂದು ವಾದಿಸಲಾಗುವುದಿಲ್ಲ. ಅಪೂರ್ವವು ಅಚೇತನವಾಗಿರುವ ಕಾರಣದಿಂದಾಗಿ, ದೇವರಂತಹ ಬೌದ್ಧಿಕ ಸ್ವರೂಪದ ಚಲನೆಯ ಹೊರತು ಅದು ಕಾರ್ಯಪ್ರವೃತ್ತವಾಗುವುದಿಲ್ಲ. ಇದು ಸ್ವತಂತ್ರವಾಗಿ ಪ್ರತಿಫಲವನ್ನಾಗಲಿ ಅಥವಾ ಶಿಕ್ಷೆಯನ್ನಾಗಲಿ ನೀಡಲು ಸಾಧ್ಯವಿಲ್ಲ.
ಮಾನವಶಾಸ್ತ್ರ
ಮಾರ್ಸೆಲ್ ಮೌಸ್ಸ್ ರ ಪುಸ್ತಕ "ದಿ ಗಿಫ್ಟ್" "ದಾನಧರ್ಮಗಳ ಬಗ್ಗೆ ಟಿಪ್ಪಣಿ"ಯ ಒಂದು ಚಿಕ್ಕಭಾಗವನ್ನು ಒಳಗೊಂಡಿದೆ.
ಈ ಟಿಪ್ಪಣಿಯು ದಾನಧರ್ಮಗಳ ಕಲ್ಪನೆಯ ವಿಕಾಸವನ್ನು ವಿವರಿಸುತ್ತದೆ (ಹಾಗು ಪರಹಿತಚಿಂತನೆಯ ವಿಸ್ತೃತ ರೂಪವನ್ನು ಒಳಗೊಂಡಿದೆ) ತ್ಯಾಗದ ಕಲ್ಪನೆಯಿಂದ.
"ದಾನಧರ್ಮಗಳು ಒಂದು ವಿಧದಲ್ಲಿ, ಕೊಡುಗೆ ಹಾಗೂ ಅದೃಷ್ಟದ ನೈತಿಕ ಕಲ್ಪನೆಯ ಫಲಗಳು. ಹಾಗು ಮತ್ತೊಂದು ವಿಧದಲ್ಲಿ ತ್ಯಾಗದ ಒಂದು ಕಲ್ಪನೆಯಾಗಿದೆ. ಔದಾರ್ಯವೆಂಬುದು ಒಂದು ಕರ್ತವ್ಯವಾಗಿದೆ, ಇದಕ್ಕೆ ಕಾರಣ ದುಷ್ಕರ್ಮ ಫಲವು, ಅತಿವಿಪುಲ ಸಂತೋಷ ಹಾಗು ಸಂಪತ್ತಿನ ಕಾರಣದಿಂದಾಗಿ ಬಡವರು ಹಾಗು ದೇವರುಗಳಿಗೆ ಪರಿಹಾರವನ್ನು ನೀಡುತ್ತದೆ. ಈ ನಿರ್ದಿಷ್ಟ ಜನರು ಸಂತೋಷ ಹಾಗೂ ಸಂಪತ್ತಿನ ವಿಪುಲತೆಯಿಂದ ತಮ್ಮನ್ನು ತಾವು ಮುಕ್ತಗೊಳಿಸಿಕೊಳ್ಳಬೇಕು. ಇದು ದಾನದ ಪುರಾತನ ನೈತಿಕತೆಯಾಗಿದೆ ಇದು ನ್ಯಾಯದ ಒಂದು ಆಧಾರ ತತ್ತ್ವವಾಗಿದೆ. ದೇವರು ಹಾಗು ಆತ್ಮಗಳು ಅವರಿಗೆ ಅರ್ಪಿಸುವ ಸಂಪತ್ತು ಹಾಗು ಸಂತೋಷದ ಹಂಚಿಕೆ ಹಾಗೂ ಈವರೆಗೂ ಅಪ್ರಯೋಜನಕಾರಿ ತ್ಯಾಗಗಳ ಮೂಲಕ ನಾಶಮಾಡಿರುವುದನ್ನು ಬಡವರು ಮತ್ತು ಮಕ್ಕಳ ಸೇವೆಗೆ ನೀಡಬೇಕು."ಎನ್ನುವುದಕ್ಕೆ ಸಮ್ಮತಿಸುತ್ತಾರೆ.
ವಿಕಾಸಾತ್ಮಕ ವಿವರಣೆಗಳು
ವರ್ತನೆಶಾಸ್ತ್ರ ವಿಜ್ಞಾನದಲ್ಲಿ(ಪ್ರಾಣಿಗಳ ನಡವಳಿಕೆಯ ಬಗೆಗಿನ ಅಧ್ಯಯನ), ಹಾಗು ಸಾಧಾರಣವಾಗಿ ಸಾಮಾಜಿಕ ವಿಕಸನದ ಅಧ್ಯಯನದಲ್ಲಿ, ಪರಹಿತಚಿಂತನೆಯು ವ್ಯಕ್ತಿಯ ನಡವಳಿಕೆಗೆ ಸೂಚಿತವಾಗಿದೆ. ಇದು ಪಾತ್ರಧಾರಿಯ ಸಾಮರ್ಥ್ಯವನ್ನು ತಗ್ಗಿಸಿದರೆ, ಮತ್ತೊಬ್ಬನ ಸಾಮರ್ಥ್ಯವನ್ನು ಅಧಿಕಗೊಳಿಸುತ್ತದೆ. ಪ್ರಾಣಿಗಳ ನಡುವೆ ಪರಹಿತಚಿಂತನಕಾರಿ ನಡವಳಿಕೆಗಳನ್ನು ಕುರಿತ ಸಂಶೋಧಕರು ಸೈದ್ಧಾಂತಿಕವಾಗಿ ಸಮಾಜಶಾಸ್ತ್ರದ ಸೋಶಿಯಲ್ ಡಾರ್ವಿನಿಸ್ಟ್ ರ "ಸರ್ವೈವಲ್ ಆಫ್ ನೈಸೆಸ್ಟ್" ಹೆಸರಲ್ಲಿ "ಅರ್ಹತಮದ ಉಳಿವು" ಕಲ್ಪನೆಯನ್ನು ವಿರೋಧಿಸುತ್ತಾರೆ.-ಇದನ್ನು ಡಾರ್ವಿನ್‌ರ ಜೀವವಿಜ್ಞಾನದ ಕಲ್ಪನೆಯಾದ ವಿಕಾಸವಾದದೊಂದಿಗೆ ತಪ್ಪಾಗಿ ಗ್ರಹಿಸಬಾರದು. ಪ್ರಾಣಿಗಳ ನಡುವಿನ ಇಂತಹ ಸಹಕಾರಿ ನಡವಳಿಕೆಯ ಬಗ್ಗೆ ಸಮರ್ಥನೆಯನ್ನು ಮೊದಲ ಬಾರಿಗೆ ರಷ್ಯಾದ ಪ್ರಾಣಿವಿಜ್ಞಾನಿ ಹಾಗು ಕ್ರಾಂತಿಕಾರಿ ಪೀಟರ್ ಕ್ರೋಪಾಟ್ಕಿನ್ ೧೯೦೨ರ ತಮ್ಮ ಪುಸ್ತಕದಲ್ಲಿ ಬಹಿರಂಗಗೊಳಿಸಿದರು,Mutual Aid: A Factor of Evolution
ಪರಹಿತಚಿಂತನೆಯ ಅಧ್ಯಯನವು ಜಾರ್ಜ್ R. ಪ್ರೈಸ್ ರ ಬೆಲೆ ಸಮೀಕರಣದ ಅಭಿವೃದ್ಧಿಯ ಹಿಂದಿರುವ ಆರಂಭಿಕ ಪ್ರಚೋದನೆಯಾಗಿದೆ. ಇದು ವಂಶವಾಹಿ ವಿಕಾಸವಾದದ ಅಧ್ಯಯನದಲ್ಲಿ ಬಳಕೆಯಾಗುವ ಒಂದು ಗಣಿತ ಸಮೀಕರಣವಾಗಿದೆ. ಪರಹಿತಚಿಂತನೆ ಬಗ್ಗೆ ಒಂದು ಕುತೂಹಲಕಾರಿ ಉದಾಹರಣೆಯು ಕೋಶೀಯ ಲೋಳೆ ಜೀವಿಗಳಾದ ಡೈಕ್ಟೋಸ್ಟೇಲಿಯಂ ಮ್ಯೂಕೋರಾಯ್ಡ್  ಗಳಲ್ಲಿ ಪತ್ತೆಯಾಗಿದೆ. ಈ ಪ್ರೋಟಿಸ್ಟ್‌ಗಳು (ಪ್ರಟಿಸ್ಟ ಜೀವಿರಾಜ್ಯದ ಯಾವುದೇ ಏಕಕೋಶ ಜೀವಿ) ಆಹಾರಾಭಾವದಿಂದ ಸಾಯುವ ತನಕವೂ ಪ್ರತ್ಯೇಕ ಅಮೀಬೆ(ಏಕಕೋಶ ಜೀವಿ)ಗಳಾಗಿ ಜೀವಿಸುತ್ತದೆ. ಈ ಹಂತದಲ್ಲಿ ಅವುಗಳು ಒಟ್ಟುಗೂಡುವುದರ ಜೊತೆಗೆ ಬಹುಕೊಶೀಯ ಬೀಜಾಣು ಕಾಯವಾಗಿ ರೂಪುಗೊಳ್ಳುತ್ತವೆ. ಬೀಜಾಣುಕಾಯದ ಕೆಲವು ಕೋಶಗಳು ಇತರ ಕೋಶಗಳ ಉಳಿವಿಗಾಗಿ ತಮ್ಮನ್ನು ತಾವು ತ್ಯಾಗ ಮಾಡಿಕೊಳ್ಳುತ್ತವೆ. ಒಂದು ಜೀವಿಯ ಹಲವು ಭಾಗಗಳ (ಕೋಶಗಳು, ಜೀನುಗಳು) ನಡುವೆ ನಡೆಯುವ ಪರಸ್ಪರ ಕ್ರಿಯೆಯು ಸಾಮಾಜಿಕ ನಡವಳಿಕೆ ಹಾಗು ಪರಹಿತಚಿಂತನೆಯ ಹಲವು ಸದೃಶತೆಗಳನ್ನು ಹಂಚಿಕೊಳ್ಳುತ್ತವೆ. ಆದರೆ ಇದು ತನ್ನ ನೆರೆಯ ಜೀವಿಗಳ ಸಂಪೂರ್ಣ ಅಗತ್ಯವಿಲ್ಲದೇ ಅನಿರ್ದಿಷ್ಟವಾಗಿ ಸಂತಾನೋತ್ಪತ್ತಿ ಮಾಡುವ ಪ್ರತಿ ಜೀವಿಯ ಸಾಮರ್ಥ್ಯದ ವೈಲಕ್ಷ್ಯಣ್ಯದಿಂದ ಕೂಡಿದೆ.
ನರಜೀವಶಾಸ್ತ್ರ
ನ್ಯಾಷನಲ್ ಇನ್ಸ್ಟಿಟ್ಯೂಟ್ಸ್ ಆಫ್ ಹೆಲ್ತ್ ಹಾಗು LABS-D'or ಹಾಸ್ಪಿಟಲ್ ನೆಟ್ವರ್ಕ್ (J.M.)ನ ನರವಿಜ್ಞಾನಿಗಳಾದ ಜೋರ್ಗೆ ಮೊಲ್ ಹಾಗು ಜಾರ್ಡನ್ ಗ್ರಾಫ್ಮನ್, ಫಂಕ್ಷನಲ್ ಮ್ಯಾಗ್ನೆಟಿಕ್ ರೆಸೋನೆನ್ಸ್ ಇಮೇಜಿಂಗ್ ನ್ನು ಬಳಸಿಕೊಂಡು ಸಾಮಾನ್ಯವಾಗಿ ಆರೋಗ್ಯಕರ ಸ್ವಯಂಸೇವಕರ ಪರಹಿತಚಿಂತನೆಯ ನರವ್ಯೂಹದ ಆಧಾರಗಳ ಮೂಲಕ ಮೊದಲ ಬಾರಿಗೆ ಸಾಕ್ಷ್ಯಗಳನ್ನು ಒದಗಿಸಿದರು. ಪ್ರೊಸೀಡಿಂಗ್ ಆಫ್ ದಿ ನ್ಯಾಷನಲ್ ಅಕ್ಯಾಡೆಮಿ ಆಫ್ ಸೈನ್ಸಸ್ USAನಲ್ಲಿ ಅಕ್ಟೋಬರ್, ೨೦೦೬ರಲ್ಲಿ ಪ್ರಕಟವಾದ ಅವರ ಸಂಶೋಧನೆಯಲ್ಲಿ ಪರಿಶುದ್ಧವಾಗಿ ಹಣದ ಕೊಡುಗೆಗಳು ಹಾಗು ದಾನಧರ್ಮದ ಕೊಡುಗೆಗಳು ಮೆಸೋಲಿಂಬಿಕ್ ಪ್ರೇರಣೆ ಮಾರ್ಗವನ್ನು ಸಕ್ರಿಯಗೊಳಿಸುತ್ತದೆ, ಮಿದುಳಿನ ಆದಿಮ ಭಾಗವಾದ ಇದು ಸಾಮಾನ್ಯವಾಗಿ ಆಹಾರ ಹಾಗು ಲೈಂಗಿಕತೆಗೆ ಪ್ರತಿಕ್ರಿಯೆಯಾಗಿ ಚುರುಕುಗೊಳ್ಳುತ್ತದೆ. ಆದಾಗ್ಯೂ, ಸ್ವಯಂಸೇವಕರು ದಾನಧರ್ಮಗಳನ್ನು ಮಾಡುವ ಮೂಲಕ ತಮಗಿಂತ ಹೆಚ್ಚಾಗಿ ಇತರರ ಹಿತಾಸಕ್ತಿಯ ಬಗ್ಗೆ ಗಮನ ಹರಿಸಿದಾಗ, ಮಿದುಳಿನ ಮತ್ತೊಂದು ಮಂಡಲವು ಸಕ್ರಿಯಗೊಳ್ಳುತ್ತದೆ: ಇದು ಮಿದುಳಿನ ಹೊರಪದರ/ವಿಭಾಜಕ ಭಿತ್ತಿ. ಈ ರಚನೆಗಳು ಇತರ ಪ್ರಭೇದಗಳಲ್ಲಿ ಸಾಮಾಜಿಕ ಸಾಮೀಪ್ಯ ಹಾಗೂ ಬೆಸುಗೆಗೆ ನಿಕಟವಾಗಿ ಸಂಬಂಧಿಸಿದೆ. ಪರಹಿತಚಿಂತನೆ, ಪ್ರಯೋಗವು ಸೂಚಿಸಿದಂತೆ, ಮೂಲಭೂತ ಸ್ವಾರ್ಥದ ಪ್ರಚೋದನೆಗಳನ್ನು ದಮನಿಸುವ ಶ್ರೇಷ್ಠ ನೈತಿಕ ಸಾಮರ್ಥ್ಯವಲ್ಲ ಆದರೆ ಇದು ಮಿದುಳಿಗೆ ಮೂಲಾಧಾರವಾಗಿದೆ ಹಾಗೂ ಸಂತೋಷಕರವಾಗಿರುತ್ತದೆ.
ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಹೆಲ್ತ್ ಆರ್ಥಿಕನೆರವಿನ ೨೦೦೭ರಲ್ಲಿ ಡರ್ಹಾಮ್, ಉತ್ತರ ಕ್ಯಾರೊಲಿನದ ಡ್ಯೂಕ್ ವಿಶ್ವವಿದ್ಯಾಲಯದಲ್ಲಿ ಆಯೋಜಿಸಿದ ಮತ್ತೊಂದು ಪ್ರಯೋಗವು ಒಂದು ವಿಭಿನ್ನ ದೃಷ್ಟಿಕೋನವನ್ನು ಹೊಂದಿದೆ, "ಪರಹಿತಚಿಂತನೆಯ ನಡವಳಿಕೆಯು ಜನರು ಜಗತ್ತಿನಲ್ಲಿ ಹೇಗೆ ಕಾರ್ಯನಿರ್ವಹಿಸುತ್ತಾರೆ ಎನ್ನುವುದಕ್ಕಿಂತ ಜಗತ್ತನ್ನು ಯಾವ ದೃಷ್ಟಿಕೋನದಿಂದ ನೋಡುತ್ತಾರೆ ಎನ್ನುವದರಿಂದ ಪರಹಿತಚಿಂತನೆ ನಡವಳಿಗೆ ಹುಟ್ಟಿಕೊಂಡಿದೆ.". ಫೆಬ್ರವರಿ ೨೦೦೭ರಲ್ಲಿ ನೇಚರ್ ನ್ಯೂರೋಸೈನ್ಸ್ ನಲ್ಲಿ ಮುದ್ರಣಗೊಂಡ ಅಧ್ಯಯನದಲ್ಲಿ, ಪರಹಿತಚಿಂತನೆಯ ಜನರು ಹಾಗು ಸ್ವಾರ್ಥಿ ಜನರ ಮಿದುಳಿನ ಒಂದು ಭಾಗವು ವಿಭಿನ್ನವಾಗಿ ವರ್ತಿಸುತ್ತದೆಂದು ಸಂಶೋಧಕರು ಪತ್ತೆಹಚ್ಚಿದ್ದಾರೆ.
ಸಂಶೋಧಕರು ೪೫ ಜನ ಸ್ವಯಂಸೇವಕರಿಗೆ ಕಂಪ್ಯೂಟರ್ ನಲ್ಲಿ ಆಟವನ್ನು ಆಡುವುದರ ಜೊತೆಗೆ ಕಂಪ್ಯೂಟರ್ ಆಟ ಆಡುವುದನ್ನು ವೀಕ್ಷಿಸಲೂ ಸಹ ಆಹ್ವಾನಿಸಿದರು. ಕೆಲವು ನಿದರ್ಶನಗಳಲ್ಲಿ, ಆಟವನ್ನು ಯಶಸ್ವಿಯಾಗಿ ಪೂರ್ಣಗೊಳಿಸಿದ್ದಕ್ಕೆ ತಮಗಾಗಿ ಹಣವನ್ನು ಗೆದ್ದುಕೊಂಡರು. ಹಾಗು ಇತರೆ ನಿದರ್ಶನಗಳಲ್ಲಿ, ಆಯ್ಕೆಯಾದ ಪ್ರತಿ ವ್ಯಕ್ತಿ ತಾನು ಗೆದ್ದ ಹಣವನ್ನು ಧರ್ಮಾರ್ಥ ಸಂಸ್ಥೆಗಳಿಗೆ ದಾನ ಮಾಡುವುದರಲ್ಲಿ ಫಲಿತಾಂಶ ಕಂಡಿತು. ಈ ಚಟುವಟಿಕೆಗಳಲ್ಲಿ, ಸಂಶೋಧಕರು ಪಾಲ್ಗೊಂಡವರ ಮಿದುಳಿನ ಫಂಕ್ಷನಲ್ ಮ್ಯಾಗ್ನೆಟಿಕ್ ರೆಸೋನನ್ಸ್ ಇಮೇಜಿಂಗ್ (fMRI) ಸ್ಕ್ಯಾನ್ ಗಳನ್ನು ತೆಗೆದುಕೊಂಡರು ಹಾಗು ಅದರಿಂದ ಹೊರಬಿದ್ದ "ಫಲಿತಾಂಶಗಳಿಂದ ಆಶ್ಚರ್ಯಚಕಿತರಾಗಿದ್ದರು" ಆದಾಗ್ಯೂ ಅವರು "ಮಿದುಳಿನ ಪ್ರೇರಣೆ ಕೇಂದ್ರದ ಚಟುವಟಿಕೆಯನ್ನು ವೀಕ್ಷಿಸುವ ನಿರೀಕ್ಷೆಯಲ್ಲಿದ್ದರು" ಹಾಗು "ಜನರು ಪರಹಿತಚಿಂತನೆಯ ಕಾರ್ಯಗಳನ್ನು ಒಳ್ಳೆಯದೆಂದು ಪರಿಗಣಿಸಿದ್ದರಿಂದ ಅದನ್ನು ನಿರ್ವಹಿಸುತ್ತಿದ್ದರು" ಎಂದು ಭಾವಿಸಿದ್ದರು. ಆದರೆ, ಸಂಶೋಧಕರು ಪತ್ತೆ ಮಾಡಿದ ಅಂಶವೆಂದರೆ "ಮಿದುಳಿನ ಮತ್ತೊಂದು ಭಾಗವೂ ಸಹ ಇದರಲ್ಲಿ ಭಾಗಿಯಾಗಿತ್ತು, ಹಾಗು ಇದು ವೈಯಕ್ತಿಕ ಒಳಿತಿಗಾಗಿ ಮಾಡುವ ಕಾರ್ಯ ಹಾಗು ಇತರರ ಒಳಿತಿಗಾಗಿ ಮಾಡುವ ಕಾರ್ಯದ ನಡುವೆ ವ್ಯತ್ಯಾಸಕ್ಕೆ ಸಂವೇದಕವಾಗಿತ್ತು". ಆ ಭಾಗದ ಮಿದುಳನ್ನು ಪಾಸ್ಟೀರಿಯರ್ ಸುಪೀರಿಯರ್ ಟೆಂಪರಲ್ ಕಾರ್ಟೆಕ್ಸ್ (pSTC) ಎಂದು ಕರೆಯಲಾಗುತ್ತದೆ.
ಅದರ ಮುಂದಿನ ಹಂತದಲ್ಲಿ, ವಿಜ್ಞಾನಿಗಳು ಪಾಲ್ಗೊಂಡವರಿಗೆ ಅವರ ಪರಹಿತಚಿಂತನೆ ಅಥವಾ ಸಹಾಯಕಾರಿ ನಡವಳಿಕೆಯ ಮಾದರಿ ಹಾಗು ಆವರ್ತನದ ಬಗ್ಗೆ ಕೆಲವು ಪ್ರಶ್ನೆಗಳನ್ನು ಹಾಕಿದರು. ಅವರು ನಂತರ ಹೊರಬಿದ್ದ ಪ್ರತಿಕ್ರಿಯೆಗಳನ್ನು ವಿಶ್ಲೇಷಿಸಿ  ಒಬ್ಬ ವ್ಯಕ್ತಿಯ ಪರಹಿತಚಿಂತನಕಾರಿಯಾಗಿ ವರ್ತಿಸುವ ಪ್ರವೃತ್ತಿಯ ಅಂದಾಜು ಹಾಗು fMRI ಮಿದುಳು ಸ್ಕ್ಯಾನ್ ಗೆ ಅನುಸಾರವಾಗಿ ಪ್ರತಿ ವ್ಯಕ್ತಿಯ ಮಟ್ಟವನ್ನು ಹೋಲಿಕೆ ಮಾಡಿದರು. ಇದರಿಂದ ಹೊರಬಿದ್ದ ಪರಿಣಾಮಗಳು pSTC ಚಟುವಟಿಕೆಯು ಒಬ್ಬ ವ್ಯಕ್ತಿಯ ಪರಹಿತಚಿಂತನೆಯ ಅಂದಾಜಿನ ಮಟ್ಟಕ್ಕೆ ಪ್ರಮಾಣಾಗುಣವಾಗಿ ಏರಿಕೆಯಾಗಿದ್ದನ್ನು ತೋರಿಸಿದವು. ಸಂಶೋಧಕರ ಪ್ರಕಾರ, ಜನರು ಜಗತ್ತಿನಲ್ಲಿ ಯಾವ ರೀತಿ ನಡೆದುಕೊಳ್ಳುತ್ತಾರೆ ಎಂಬುದಕ್ಕಿಂತ ಹೆಚ್ಚಾಗಿ ಜಗತ್ತನ್ನು ಯಾವ ದೃಷ್ಟಿಕೋನದಲ್ಲಿ ನೋಡುತ್ತಾರೆ ಎನ್ನುವುದರಿಂದ ಪರಹಿತಚಿಂತನೆಯ ನಡವಳಿಕೆ ಹುಟ್ಟಿಕೊಂಡಿದೆ ಎಂದು ಫಲಿತಾಂಶಗಳು ತೋರಿಸುತ್ತದೆ.
ಇತರರ ಕಾರ್ಯಗಳನ್ನು ಅರ್ಥಪೂರ್ಣವೆಂದು ಗ್ರಹಿಸುವ ಸಾಮರ್ಥ್ಯವು ಪರಹಿತಚಿಂತನೆಗೆ ವಿಮರ್ಶಾತ್ಮಕ ಎಂದು ನಂಬಿರುವುದಾಗಿ" ಅಧ್ಯಯನದ ಪ್ರಮುಖ ಪರೀಕ್ಷಕ ಧರೋಲ್ ಟ್ಯಾನ್ಕರ್ಸ್ಲೆಯ್ ಹೇಳುತ್ತಾರೆ.
ತಳಿಶಾಸ್ತ್ರ
ನ್ಯೂ ಮೆಕ್ಸಿಕೋ, USನ ಸಾಂಟಾ ಫೆ ಇನ್ಸ್ಟಿಟ್ಯೂಟ್‌ನಲ್ಲಿ ಸ್ಯಾಮ್ಯುಯೆಲ್ ಬೌಲೆಸ್ ನಡೆಸಿದ ಒಂದು ಅಧ್ಯಯನವನ್ನು ಪರಹಿತಚಿಂತನೆಯ ಸಮೂಹ ಆಯ್ಕೆ ಮಾದರಿಗೆ ಹೊಸ ಜೀವ ತುಂಬಿದೆ ಎಂದು ಕೆಲವರು ಅಭಿಪ್ರಾಯಪಡುತ್ತಾರೆ, ಇದನ್ನು "ಸರ್ವೈವಲ್ ಆಫ್ ದಿ ನೈಸೆಸ್ಟ್" ಎಂದು ಕರೆಯಲಾಗಿದೆ. ಬೌಲೆಸ್ ಸಮಕಾಲೀನ ಅನ್ವೇಷಕ ಗುಂಪುಗಳ ಒಂದು ತಳಿಶಾಸ್ತ್ರ ವಿಶ್ಲೇಷಣೆಯನ್ನು ನಡೆಸಿದರು, ಇದರಲ್ಲಿ ಆಸ್ಟ್ರೇಲಿಯಾದ ಮೂಲನಿವಾಸಿಗಳು, ಸ್ಥಳೀಯಸೈಬೀರಿಯನ್ ಇನ್ಯುಇಟ್ ಜನರು ಹಾಗು ಆಫ್ರಿಕಾದ ಸ್ಥಳೀಯ ಬುಡಕಟ್ಟಿನ ಗುಂಪುಗಳು ಸೇರಿದ್ದವು. ೩೦ ಜನ ವ್ಯಕ್ತಿಗಳನ್ನು ಒಳಗೊಂಡಿದ್ದ ಬೇಟೆಗಾರ-ಸಂಗ್ರಾಹಕ ತಂಡಗಳು ಹಿಂದೆ ಭಾವಿಸಲಾಗಿದ್ದಕ್ಕಿಂತ ಗಮನಾರ್ಹ ರೀತಿಯಲ್ಲಿ ನಿಕಟವಾದ ಸಂಬಂಧವನ್ನು ಹೊಂದಿದ್ದರು. ಮಧ್ಯ ಹಾಗು ಮೇಲಿನ ಪ್ರಾಚೀನ ಶಿಲಾಯುಗಕ್ಕೆ ಸದೃಶವೆಂದು ಭಾವಿಸಲಾದ ಈ ಪರಿಸ್ಥಿತಿಗಳನ್ವಯ, ಇತರ ಗುಂಪಿನ ಸದಸ್ಯರೆಡೆಗೆ ಪರಹಿತಚಿಂತನೆಯನ್ನು ತೋರುವುದರಿಂದ ಇದು ಗುಂಪಿನ ಒಟ್ಟಾರೆ ಸಾಮರ್ಥ್ಯವನ್ನು ಸುಧಾರಿಸುತ್ತದೆ. ಆದಾಗ್ಯೂ ಇದು ಕೇವಲ ಅಂತರ್ಗತ ಸಾಮರ್ಥ್ಯದ ಒಂದು ರೂಪವಾಗಿದೆ - ಇತರ ಸಾಧನಗಳಿಗೆ ಸಹಾಯ ಮಾಡುವ ಒಂದು ಸಾಧನವು ಸಂಭವನೀಯವಾಗಿ ಒಂದೇ ರೀತಿಯ ವಂಶವಾಹಿಗಳನ್ನು ಹೊಂದಿರಬಹುದು.
ಒಂದು ಜೀವಿಯು ತನ್ನ ಸಾವಿನ ಅಪಾಯದ ನಡುವೆಯೂ ಸಮೂಹವನ್ನು ರಕ್ಷಿಸಿದರೆ ಅಥವಾ ತನ್ನ ಸಂತಾನೋತ್ಪತ್ತಿ ಸಾಮರ್ಥ್ಯವನ್ನು ಇಳಿಮುಖಗೊಳಿಸಿದರೆ, ಜೀವಿಯು ವಂಶವಾಹಿಯನ್ನು ಹಂಚಿಕೊಂಡು, ಯಶಸ್ವಿಯಾಗಿ ರಕ್ಷಣೆಯಾದವರು (ಗುಂಪಿನ ಸದಸ್ಯರು)ಆವರ್ತನವನ್ನು ವೃದ್ಧಿಸುತ್ತಾರೆ(ಅವರ ಸಂತಾನೋತ್ಪತ್ತಿಗೆ ನೆರವಾದ ಜೀವಿಯ ರಕ್ಷಣೆಗೆ ಅಭಿನಂದನೆಗಳು) ಇಂತಹ ಸಹಾಯಕಾರಿ ಕೃತ್ಯಗಳನ್ನು ಆಹಾರ ಹಂಚಿಕೆ, ಲೈಂಗಿಕ ಅವಕಾಶ, ಏಕವಿವಾಹ ಅಥವಾ ಇತರ ಅನುಕೂಲಗಳಿಂದ ಪ್ರತಿಫಲ ನೀಡಿದ್ದರೆ, ಪ್ರತಿಫಲ ನೀಡಬೇಕಾದ ಪರಹಿತಕಾರಿ ನಡುವಳಿಕೆಯ ಸರಾಸರಿ "ವೆಚ್ಚ" ಇರುವುದಿಲ್ಲ. ಬೌಲೆಸ್ ತಳಿಶಾಸ್ತ್ರಕ್ಕೆ, ಹವಾಮಾನಕ್ಕೆ, ಪ್ರಾಕ್ತನಶಾಸ್ತ್ರಕ್ಕೆ, ಜನಾಂಗೀಯ ಹಾಗು ಪ್ರಾಯೋಗಿಕ ದತ್ತಾಂಶವನ್ನು ಒಟ್ಟುಗೂಡಿಸಿ ಪುರಾತನ ಕಾಲದ ಜನಸಂಖ್ಯೆಯಲ್ಲಿ  ಮಾನವ ಸಹಕಾರದ  ವೆಚ್ಚ-ಲಾಭದ ಸಂಬಂಧವನ್ನು ಪರೀಕ್ಷಿಸಿದರು. ಈ ಮಾದರಿಯಲ್ಲಿ, ಪರಹಿತಚಿಂತನೆಯನ್ನು ಆಯ್ಕೆಮಾಡಿಕೊಂಡು, ಪರಿಹಿತಚಿಂತನೆ ನಡುವಳಿಕೆಯ ವಂಶವಾಹಿ ಹೊಂದಿರುವ ಗುಂಪುಗಳು ತಮ್ಮ ಸಂತಾನೋತ್ಪತ್ತಿ ಅವಕಾಶಗಳನ್ನು ಸೀಮಿತಗೊಳಿಸುವ ಬೆಲೆ ತೆರುವ ಮೂಲಕ ವೆಚ್ಚ ಪಾವತಿ ಮಾಡುವುದು - ಆದರೆ ಆಹಾರ ಹಾಗು ಮಾಹಿತಿಯನ್ನು ಹಂಚಿಕೆಯ ಅನುಕೂಲವನ್ನು ಪಡೆದುಕೊಳ್ಳುವುದು. ಅವುಗಳ ಕಾರ್ಯವು ಗುಂಪಿನ ಸದಸ್ಯರ ಸರಾಸರಿ ಸಾಮರ್ಥ್ಯವನ್ನು ಹೆಚ್ಚಿಸಿದರೆ, ಗುಂಪಿನ ಸದಸ್ಯರು ಅವರ ನಡುವಿನ ಪರಸ್ಪರ ಸಂಬಂಧಗಳನ್ನು ಉಳಿಸಿಕೊಳ್ಳುವ ಅಥವಾ ಅಧಿಕಗೊಳಿಸುವವರೆಗೂ ಪರಿಹಿತಚಿಂತನೆಯು ಹೆಚ್ಚಿತು (ಗುಂಪಿನೊಳಗೆ ವಿವಾಹದಲ್ಲಿ). ಇಂತಹ ಪರಹಿತಚಿಂತನೆಯನ್ನು ಹೊಂದಿರುವ ಗುಂಪಿನ ಸದಸ್ಯರು, ಇತರ ಗುಂಪುಗಳಿಂದ ಸಂಪನ್ಮೂಲಗಳನ್ನು ಗಳಿಸಿಕೊಳ್ಳಲು ಕೇವಲ ರಕ್ಷಣಾತ್ಮಕವಾಗಿಯಲ್ಲದೆ ಆಕ್ರಮಣಶೀಲರಾಗಿಯೂ ಸಹ ಒಟ್ಟಾಗಿ ಹೋರಾಡುತ್ತಿದ್ದರು.
ವಿಕಾಸಾತ್ಮಕ ಜೀವವಿಜ್ಞಾನದಲ್ಲಿನ ಪರಹಿತಚಿಂತನಕಾರಿ ಸಿದ್ಧಾಂತಗಳನ್ನು, ಸಂಕೇತ ಸಿದ್ಧಾಂತ ಹಾಗು ಅದರ ಸಹಸಂಬಂಧಹ್ಯಾಂಡಿಕ್ಯಾಪ್ ಆಧಾರತತ್ತ್ವದ ಸಂಶೋಧಕ ಅಮೊಟ್ಜ್ ಜಹಾವಿ ವಿರೋಧಿಸಿದರು. ಇದು ಮುಖ್ಯವಾಗಿ ಅರೇಬಿಯನ್ ಬಾಬ್ಲಾರ್ ಎಂಬ ಹಕ್ಕಿಯ ಬಗ್ಗೆ ಅವರ ವೀಕ್ಷಣೆಗಳನ್ನು ಆಧರಿಸಿದೆ. ಈ ಹಕ್ಕಿಯು ಸಾಮಾನ್ಯವಾಗಿ ತನ್ನ ಆಶ್ಚರ್ಯಕರ (ಎಂದು ಹೇಳಲಾಗಿರುವ) ಪರಹಿತಚಿಂತನಕಾರಿ ನಡವಳಿಕೆಗೆ ಹೆಸರಾಗಿದೆ.
ಗ್ರಂಥಸೂಚಿ
ದಿ ಆಲ್ಟ್ರುಸಿಯಮ್ ರೀಡರ್: ಸೆಲೆಕ್ಷನ್ಸ್ ಫ್ರಮ್ ರೈಟಿಂಗ್ಸ್ ಆನ್ ಲವ್, ರಿಲಿಜಿಯನ್, ಅಂಡ್ ಸೈನ್ಸ್ (ಫಿಲಾಡೆಲ್ಫಿಯಾ: ಟೆಂಪ್ಲೇಟನ್ ಫೌಂಡೆಶನ್ ಪ್ರೆಸ್)  ISBN ೯೭೮-೧೫೯೯೪೭೧೨೭೩ R. ಕಾಂಗ್ರೀವ್, (ಲಂಡನ್: ಕೇಗನ್ ಪಾಲ್, ೧೮೯೧)
ಬಾಹ್ಯ ಕೊಂಡಿಗಳು
ವರ್ಗ:ಪರಹಿತಚಿಂತನೆ ವರ್ಗ:ನೀತಿಶಾಸ್ತ್ರದ ಮೂಲಭೂತ ವಿಷಯಗಳು ವರ್ಗ:ರಕ್ಷಣಾ ವ್ಯವಸ್ಥೆ ವರ್ಗ:ಪ್ರಕಟ ಲಕ್ಷಣದ ಮೂಲಕ ವಿಕಾಸ ವರ್ಗ:ನೈತಿಕತೆ ವರ್ಗ:ಲೋಕೋಪಕಾರ ವರ್ಗ:ಸಾಮಾಜಿಕ ಸಿದ್ಧಾಂತ ವರ್ಗ:ಸಾಮಾಜಿಕ ಮನೋವಿಜ್ಞಾನ
ಪು. ತಿ. ನರಸಿಂಹಾಚಾರ್
right|thumb|ಪುತಿನ ಮನೆ right|thumb|ಪುತಿನ ಮನೆ '''ಪು.ತಿ. ನರಸಿಂಹಾಚಾರ್ : -   ಕನ್ನಡದ ಖ್ಯಾತ ವಿದ್ವಾಂಸ ಮತ್ತು ಸಾಹಿತಿ,ಗೀತನಾಟಕಕಾರರು, ಜಿಜ್ಞಾಸೆಯ ಕವಿ''' .ಪು.ತಿ.ನರಸಿಂಹಾಚಾರ್ ಅವರದು ಕನ್ನಡ ಸಾಹಿತ್ಯದಲ್ಲಿ ಬಲು ದೊಡ್ಡ ಹೆಸರು. ಜೀವನ ಹಾಗೂ ಸಾಹಿತ್ಯದಲ್ಲಿ ತುಂಬೊಲವನ್ನು ಹರಿಸಿದ, ಬದುಕು ಭಗವಂತನ ಕೃಪೆಯಿಂದ ಆದುದು ಎಂದು ಭಾವಿಸಿದ ಕವಿ. ನವೋದಯ ಸಾಹಿತ್ಯದ ಮೊದಲ ತಲೆಮಾರು ಕಂಡ ಹಲವು ಹಿರಿಯ ಕವಿಗಳ ಸಾಲಿಗೆ ಸೇರಿದ ಹಿರಿದಾದ ಚೇತನ. ಬಿ.ಎಂ.ಶ್ರೀ, ಬೇಂದ್ರೆ, ಕುವೆಂಪು, ಕೆ.ಎಸ್. ನರಸಿಂಹಸ್ವಾಮಿಯಂತಹ ಹಿರಿಯ ಕವಿಗಳ ಗುಂಪಿನಲ್ಲಿ ಇದ್ದವರು.
ಕವನ ಸಂಕಲನಗಳು
`ಹಣತೆ'ಯಿಂದ ಆರಂಭವಾದ ಅವರ ಕಾವ್ಯ ಜೀವನ `ಹಣತೆಯ ಹಾಡು' ಕವನ ಸಂಕಲನದೊಂದಿಗೇ ಕೊನೆಗೊಂಡಿದ್ದು ವಿಪರ್ಯಾಸದ ಸಂಗತಿಯಾಗಿದೆ.
ಗೀತನಾಟಕಗಳು
ಪು.ತಿ.ನ. ಅವರು ಕವಿ ಮಾತ್ರವಲ್ಲದೆ ಉತ್ತಮ ಗೀತನಾಟಕಕಾರರೂ ಆಗಿದ್ದಾರೆ. ಅವರ ಒಂಬತ್ತು ಗೀತನಾಟಕಗಳಲ್ಲಿ ಗೀತರೂಪಕಗಳೂ ಸೇರಿವೆ. ಅವುಗಳು ಕ್ರಮವಾಗಿ -
ಗದ್ಯಚಿತ್ರಗಳು
ಪ್ರಬಂಧಗಳು ಅವರ ಹಾಸ್ಯ ಪ್ರಸನ್ನತೆ, ಮಾತುಗಾರಿಕೆಯಿಂದ ಕೂಡಿವೆ.
ಪ್ರಶಸ್ತಿ ಮತ್ತು ಪುರಸ್ಕಾರಗಳು
ಕವಿತೆಯ ಹಾಗೆ ಸರಳ, ಪ್ರಾಮಾಣಿಕ ಮನಸ್ಥಿತಿಯುಳ್ಳ ಹಿರಿಯ ಕವಿ ಪು.ತಿ.ನ.ರವರಿಗೆ ಸಂದ ಪ್ರಶಸ್ತಿಗಳು ಹಲವಾರು.
ಹೊರಗಿನ ಕೊಂಡಿಗಳು
ವರ್ಗ:ಸಾಹಿತಿಗಳು ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:೧೯೦೫ ಜನನ ವರ್ಗ:೧೯೯೮ ನಿಧನ ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು
ರಾಗ ತಾಳ
ರಾಗ ತಾಳ ಚಿತ್ರವು ೩೦-೮-೧೯೮೨ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಹೆಚ್.ಎಂ.ಕೃಷ್ಣಮೂರ್ತಿನವರು ನಿರ್ದೇಶಿಸಿದ್ದಾರೆ. ವಂಧಿರವರು ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.
ಚಿತ್ರದ ಹಾಡುಗಳು
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು
ಬಂಡೀಪುರ ರಾಷ್ಟ್ರೀಯ ಉದ್ಯಾನವನ
ಬಂಡೀಪುರ ರಾಷ್ಟ್ರೀಯ ಉದ್ಯಾನವನ ಕರ್ನಾಟಕದ ಚಾಮರಾಜನಗರ ಜಿಲ್ಲೆಯಲ್ಲಿ ಇರುವ ಒಂದು ರಾಷ್ಟ್ರೀಯ ಉದ್ಯಾನವನ. ತಮಿಳುನಾಡಿನ ಮದುಮಲೈ ರಾಷ್ಟ್ರೀಯ ಉದ್ಯಾನವನ ಮತ್ತು ಕೇರಳದ ವಾಯ್ನಾಡ್ ವನ್ಯಜೀವಿ ಅಭಯಾರಣ್ಯ ಇದಕ್ಕೆ ಹೊಂದಿಕೊಂಡಿದೆ. ಪ್ರಾಜೆಕ್ಟ್ ಟೈಗರ್ ಕ್ರಿಯೆಗೆ ಈ ಅಭಯಾರಣ್ಯ ಸಂಬಂಧವನ್ನು ಹೊಂದಿದೆ. ಹುಲಿ, ಆನೆ, ಚಿರತೆ ಇತ್ಯಾದಿ ಪ್ರಾಣಿಗಳು ಇಲ್ಲಿ ವಾಸಿಸುತ್ತವೆ.
ಉದ್ಯಾನವು 874 ಚದರಕಿಲೋಮೀಟರ್ (337 ಚದರಮೈಲಿ) ಪ್ರದೇಶವನ್ನು ವ್ಯಾಪಿಸಿದೆ. ಇದು ಭಾರತದ ಅಳಿವಿನಂಚಿನಲ್ಲಿರುವ ವನ್ಯಜೀವಿಗಳ ಹಲವಾರು ಜಾತಿಗಳನ್ನು ರಕ್ಷಿಸುತ್ತದೆ. ಸಮೀಪದ ನಾಗರಹೊಳೆ ರಾಷ್ಟ್ರೀಯ 	ಉದ್ಯಾನ (643 ಕಿಮಿ.2 (248 ಚದರಮೈಲಿ)), ಮುದುಮಲೈ ರಾಷ್ಟ್ರೀಯ ಉದ್ಯಾನವನ (320 ಕಿಮಿ.2 (120 ಚದರಮೈಲಿ)) ಮತ್ತು ವಯನಾಡ್ವನ್ಯ ಜೀವಿ ಅಭಯಾರಣ್ಯ (344 ಕಿಮಿ.2 (133 ಚದರಮೈಲಿ)) ಜೊತೆಗೆ ನೀಲಗಿರಿ ಜೀವಗೋಳ ರಿಸರ್ವ್ ಒಟ್ಟು 2,183 ಕಿಮಿ.2 (843 ಚದರಮೈಲಿ) ದಕ್ಷಿಣ ಭಾರತದ ಅತಿ ದೊಡ್ಡ ಸಂರಕ್ಷಿತ ಪ್ರದೇಶವಾಗಿದೆ ಮತ್ತು ದಕ್ಷಿಣ ಏಷ್ಯಾದ ಕಾಡು ಆನೆಗಳ ದೊಡ್ಡ ವಾಸಸ್ಥಾನವಾಗಿದೆ.
ಬಂಡೀಪುರವು ಚಾಮರಾಜನಗರ ಜಿಲ್ಲೆಯ ಗುಂಡ್ಲು ಪೇಟೆ ತಾಲೂಕಿನಲ್ಲಿ ಇದೆ. ಮೈಸೂರು ನಗರದಿಂದ 80 ಕಿಲೋಮೀಟರ್ (ಮೈಲಿ) ದೂರದಲ್ಲಿ ಊಟಿಯ ಪ್ರಮುಖ ಪ್ರವಾಸಿ ತಾಣವಾಗಿದೆ. ಇದರ ಪರಿಣಾಮವಾಗಿ, ಬಂಡೀಪುರವು ಬಹಳಷ್ಟು ಪ್ರವಾಸಿ ಸಂಚಾರವನ್ನು ಹೊಂದಿದೆ ಮತ್ತು ಪ್ರತಿವರ್ಷ ವರದಿಯಂತೆ ವೇಗದ ವಾಹನಗಳಿಂದ ಅನೇಕ ವನ್ಯಜೀವಿಗಳ ಸಾವು ಸಂಭವಿಸುತ್ತದೆ. ವನ್ಯಜೀವಿಗಳ ಸಾವಿನ ಪ್ರಮಾಣವನ್ನು ಕಡಿಮೆಮಾಡಲು 9 ರಿಂದ 6 ರವರೆಗೆ ಮುಸ್ಸಂಜೆ, ಮುಂಜಾನೆಯಲ್ಲಿ ಸಂಚಾರಕ್ಕೆ ನಿಷೇಧವಿದೆ.
ಇತಿಹಾಸ
ಮೈಸೂರು ಸಾಮ್ರಾಜ್ಯದ ಮಹಾರಾಜ 1931 ರಲ್ಲಿ 90 ಕಿ.ಮೀ.2 (35 ಚ.ಮೀ.) ನ ಅಭಯಾರಣ್ಯವನ್ನು ನಿರ್ಮಿಸಿ, ಅದನ್ನು ವೆನುಗೋಪಾಲಾ ವನ್ಯಜೀವಿ ಉದ್ಯಾನ ಎಂದು ಹೆಸರಿಸಿದರು. ಬಂಡಿಪುರ ಟೈಗರ್ರಿಸರ್ವ್ 1973 ರಲ್ಲಿ ಪ್ರಾಜೆಕ್ಟ್ ಟೈಗರ್ ಅಡಿಯಲ್ಲಿ ಸ್ಥಾಪಿಸಲ್ಪಟ್ಟಿತು, ಸುಮಾರು 800 ಕಿ.ಮೀ.2 (310 ಚ.ಮೀ.) ವೆನುಗೋಪಾಲಾ ವನ್ಯಜೀವಿ ಉದ್ಯಾನಕ್ಕೆ ಸೇರಿತು.
ಘರ್ಷಣೆಗಳು ಮತ್ತು ಬೆದರಿಕೆಗಳು
ಸಾಂಪ್ರದಾಯಿಕವಾಗಿ ಶುಷ್ಕದಿಂದ ತೇವಾಂಶವುಳ್ಳ ವಲಯಗಳಿಗೆ ವಲಸೆ ಬರುವ ಆನೆಗಳು ಈಗ ಹೆಚ್ಚಾಗಿ ಮಾನವ ವಾಸಸ್ಥಾನಗಳೊಂದಿಗೆ ಸಂಪರ್ಕಕ್ಕೆ ಬರುತ್ತವೆ ಮತ್ತು ಸಾಕಣೆ ಕೇಂದ್ರಗಳು ಹೆಚ್ಚಾಗಿ ಹಾನಿಗೊಳಗಾಗುತ್ತವೆ. ಕಬ್ಬು ಬೆಳೆಗಳು ವಿಶೇಷವಾಗಿ ಅವರಿಗೆ ಆಕರ್ಷಕವಾಗಿವೆ. ರಾಷ್ಟ್ರೀಯ ಹೆದ್ದಾರಿ (NH-67) & (NH-212) ಬಂಡೀಪುರ ರಾಷ್ಟ್ರೀಯ ಉದ್ಯಾನವನದ ಮೂಲಕ ಹಾದು ಹೋಗುತ್ತದೆ. ಅರಣ್ಯರಸ್ತೆ ಇಲಾಖೆಯ ಅಧಿಕಾರಿಗಳು ಪ್ರಯಾಣಿಕರಿಗೆ ಮತ್ತು ಸಂಜೆ 6 ರಿಂದ ಬೆಳಗ್ಗೆ 6 ರ ವರೆಗೆ ವಾಹನಗಳ ಚಲನೆಗೆ ನಿರ್ಬಂಧಗಳನ್ನು ವಿಧಿಸುವುದರ ಹೊರತಾಗಿಯೂ, ವೇಗವಾದ ವಾಹನಗಳು ಅನೇಕ ಕಾಡು ಪ್ರಾಣಿಗಳನ್ನು ಕೊಂದಿದ್ದರಿಂದ ಈ ರಸ್ತೆ ಒಂದು ಪ್ರಮುಖ ಕಳವಳವನ್ನುಂಟು ಮಾಡಿದೆ. ಈ ರಾಷ್ಟ್ರೀಯ ಉದ್ಯಾನದಲ್ಲಿ ಪ್ರತ್ಯೇಕವಾಗಿ ಕಂಡುಬರುವ ಕಾಡು ಪ್ರಾಣಿಗಳ ಆವಾಸಸ್ಥಾನದ ಅಳಿವಿನ ಭಯವನ್ನು ಹೆಚ್ಚಿಸಿದೆ.
ಇದನ್ನೂ ನೋಡಿ
೨೦೧೯ ರ ಬಂಡೀಪುರ ಕಾಡ್ಗಿಚ್ಚು
Gallery
ವರ್ಗ:ಭಾರತದ ರಾಷ್ಟ್ರೀಯ ಉದ್ಯಾನಗಳು
ಲಕ್ಷದ್ವೀಪ
ಲಕ್ಷದ್ವೀಪ (ಮಲಯಾಳಂನಲ್ಲಿ: : ലക്ഷദ്വീപ്) ಭಾರತದ ಕೇಂದ್ರಾಡಳಿತ ಪ್ರದೇಶಗಳಲ್ಲಿ ಅತ್ಯಂತ ಚಿಕ್ಕದಾದುದು. ಮುಖ್ಯವಾಗಿ ೧೨ ಹವಳ ದ್ವೀಪಗಳು, ೩ ಹವಳದ ರೀಫ್‌ಗಳು ಹಾಗು ೫ ಆಳವಿರದ ಸಾಗರತಳದ ಪ್ರದೇಶಗಳಿಂದ ನಿರ್ಮಿತವಾಗಿರುವ ಈ ದ್ವೀಪ ಸಮೂಹದ ಒಟ್ಟು ವಿಸ್ತೀರ್ಣ ೩೨ ಚದುರ ಕಿ.ಮಿ.ಗಳಷ್ಟು. ಇದಲ್ಲದೆ ಇನ್ನೂ ಹಲವಾರು ಪುಟ್ಟ ಜನನಿಬಿಡ ದ್ವೀಪಗಳಿವೆ. ಜನರಿರುವ ದ್ವೀಪಗಳು ಒಟ್ಟು ೧೧. thumb|right|ದ್ವೀಪಗಳ ನಕ್ಷೆ
ಉಲ್ಲೇಖಗಳು
thumb|right|'ಬಂಗಾರಂ ಎನ್ನುವ ಚಿಕ್ಕ ದ್ವೀಪದಲ್ಲಿ ಜನರೇ ಇರಲಿಲ್ಲ. ಆದರೆ ಈಗ ಪ್ರರ್ಯಟಕರು ಈಗ ಹೆಚ್ಚಾಗಿ ಬರುತ್ತಿದ್ದಾರೆ'
ವರ್ಗ:ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು
ಆಗಸ್ಟ್ ೧೩
ಆಗಸ್ಟ್ ೧೩ - ಆಗಸ್ಟ್ ತಿಂಗಳಿನ ಹದಿಮೂರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೨೨೫ನೇ ದಿನ (ಅಧಿಕ ವರ್ಷದಲ್ಲಿ ೨೨೬ನೇ ದಿನ).
ಖದೀಮ ಕಳ್ಳರು
ಖದೀಮ ಕಳ್ಳರು ಚಿತ್ರವು ೧೯೮೨ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ವಿಜಯ್ನವರು ನಿರ್ದೇಶಿಸಿದ್ದಾರೆ. ವಿ.ರವಿಚಂದ್ರನ್ರವರು ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.
ಚಿತ್ರದಲ್ಲಿ ನಟಿಸಿರಿವವರು
ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು
ಜಾವಾ (ದ್ವೀಪ)
ಜಾವಾ ದ್ವೀಪ
ಬಹುಶಃ ಇದು ಜ್ವಾಲಾಮುಖಿಯಿಂದ ರೂಪಿತವಾಗಿದೆ, ಜಾವಾವು ವಿಶ್ವದಲ್ಲಿಯೇ 13ನೆಯ ಅತಿದೊಡ್ಡ ದ್ವೀಪವಾಗಿದೆ ಮತ್ತು ಇಂಡೊನೇಷಿಯಾದಲ್ಲಿ ಹದಿನೈದನೆಯ ಅತಿದೊಡ್ಡ ದ್ವೀಪವಾಗಿದೆ. ದ್ವೀಪದುದ್ದಕ್ಕೂ ಜ್ವಾಲಾಮುಖಿ ಪರ್ವತಗಳ ಸರಪಳಿಯು ಪೂರ್ವ-ಪಶ್ಚಿಮಕ್ಕೆ ಬೆನ್ನೆಲುಬಿನಂತೆ ರೂಪುಗೊಂಡಿವೆ. ಇದು ಮೂರು ಪ್ರಮುಖ ಭಾಷೆಗಳನ್ನು ಹೊಂದಿದೆ, ಜವಾನೀಸ್ ಪ್ರಭಾವಶಾಲಿಯಾಗಿದೆ ಮತ್ತು ಇದು ಇಂಡೊನೇಷಿಯಾದ ೬೦ ಮಿಲಿಯನ್ ಜನರ ಮಾತೃಭಾಷೆಯಾಗಿದೆ, ಅದರಲ್ಲಿ ಹೆಚ್ಚಿನವರು ಜಾವದಲಿ ವಾಸಿಸುತ್ತಾರೆ. ಅಲ್ಲಿ ವಾಸಿಸುವ ಹೆಚ್ಚಿನವರು ದ್ವಿಭಾಷಿಗಳಾಗಿದ್ದಾರೆ, ಇಂಡೊನೇಷಿಯನ್ ಅವರ ಮೊದಲ ಅಥವಾ ಎರಡನೆಯ ಭಾಷೆಯಾಗಿರುತ್ತದೆ. ಜಾವಾದಲ್ಲಿ ಹೆಚ್ಚಿನ ಜನಸಂಖ್ಯೆಯು ಮುಸ್ಲಿಮರಾಗಿದ್ದರೂ, ಧಾರ್ಮಿಕ ನಂಬಿಕೆಗಳಲ್ಲಿ, ಸಂಪ್ರದಾಯಗಳಲ್ಲಿ ಮತ್ತು ಸಂಸ್ಕೃತಿಯಲ್ಲಿ ಹೋಲಿಕೆಯಿಲ್ಲದ ಮಿಶ್ರಣವನ್ನು ಜಾವಾ ಹೊಂದಿದೆ.
ವ್ಯುತ್ಪತ್ತಿ
’ಜಾವಾ’ ಶಬ್ಧದ ಮೂಲವು ಸರಿಯಾಗಿ ತಿಳಿದಿಲ್ಲ. ಒಂದು ಸಾಧ್ಯತೆ ಎಂದರೆ ಮೊದಲಿಗೆ ಒಬ್ಬ ಭಾರತದ ಪ್ರವಾಸಿಗನು ಜಾವಾ-ವಟ್ ಸಸ್ಯದಿಂದಾಗಿ ದ್ವೀಪಕ್ಕೆ ಹೆಸರಿಟ್ಟನೆಂಬುದು, ಆ ಕಾಲದಲ್ಲಿ ಹೀಗೆಂದು ಹೇಳುವುದು ಸಾಮಾನ್ಯವಾಗಿತ್ತು, ಅದಕ್ಕಿಂತ ಮೊದಲೇ ಇಂಡೊನೇಷಿಯನ್ ದ್ವೀಪಕ್ಕೆ ಬೇರೆ ಬೇರೆ ಹೆಸರುಗಳಿದ್ದವಂತೆ. ಅಲ್ಲಿ ಇತರೆ ಸಾಧ್ಯವುಳ್ಳ ಮೂಲಗಳಿವೆ: ಶಬ್ಧ ಜಾವ್ ಮತ್ತು ಅದರ ಪರಿವರ್ತನೆಗಳೆಂದರೆ "ಇನ್ನೂಮುಂದಕ್ಕೆ" ಅಥವಾ "ದೂರದ". ಹಾಗೂ, ಸಂಸ್ಕೃತದಲ್ಲಿ ಯವ ಎಂಬುದರ ಅರ್ಥ ಬಾರ್ಲಿ, ದ್ವೀಪವು ಈ ಸಸ್ಯಕ್ಕೆ ಹೆಸರಾಗಿತ್ತು. ಇನ್ನೊಂದು ಮೂಲವು ಹೇಳುವಂತೆ "ಜಾವಾ" ಶಬ್ಧವು ಪ್ರೋಟೊ-ಆಸ್ಟ್ರೊನೇಶಿಯನ್ ಮೂಲದ ಶಬ್ಧ, ಇದರರ್ಥ 'ಮನೆ'.
ಜಿಯೋಗ್ರಫಿ
thumb|left|ಪೂರ್ವ ಜಾವಾದಲ್ಲಿನ ಮೌಂಟ್ ಸೆಮೆರು ಮತ್ತು ಮೌಂಟ್ ಬ್ರೊಮೊ ಜಾವಾವು ಪಶ್ಚಿಮಕ್ಕೆ ಸುಮಾತ್ರಾ ಪೂರ್ವಕ್ಕೆ ಮತ್ತು ಬಾಲಿಯ ಮಧ್ಯೆ ಇದೆ. ಬೊರ್ನಿಯೊವು ಉತ್ತರಕ್ಕೆ ಮತ್ತು ಕ್ರಿಸ್‌ಮಸ್ ದ್ವೀಪವು ದಕ್ಷಿಣಕ್ಕೆ ಇವೆ. ಇದು ವಿಶ್ವದ 13ನೆಯ ಅತಿದೊಡ್ಡ ದ್ವೀಪ.
ಜಾವಾವು ಸಂಪೂರ್ಣವಾಗಿ ಜ್ವಾಲಾಮುಖಿಯಿಂದ ಉಗಮವಾಗಿದೆ; ಇದು ಮೂವತ್ತೆಂಟಕ್ಕಿಂತಲೂ ಹೆಚ್ಚು ಪರ್ವತ ಶ್ರೇಣಿಗಳನ್ನು ಪೂರ್ವ-ಪಶ್ಚಿಮ ಸ್ಪೈನ್ ಆಗಿ ನಿಂತಿವೆ ಇವು ಒಂದು ಬಾರಿ ಅಥವಾ ಇನ್ನೊಂದು ಕ್ರಿಯಾಶೀಲ ಅಗ್ನಿಪರ್ವತಗಳಾಗಿವೆ. ಜಾವಾದಲ್ಲಿನ ಅತಿ ಎತ್ತರದ ಅಗ್ನಿಪರ್ವತವೆಂದರೆ ಮೌಂಟ್ ಸೆಮೆರು (೩,೬೭೬ m). ಜಾವಾದ ಹಾಗೂ ಇಂಡೊನೇಷಿಯಾದ ಅತಿ ಹೆಚ್ಚು ಕ್ರಿಯಾಶೀಲ ಅಗ್ನಿಪರ್ವತವೆಂದರೆ ಮೌಂಟ್ ಮೆರಪಿ (೨,೯೬೮ m). ಜಾವಾದ ಅಗ್ನಿಪರ್ವತಗಳನ್ನೂ ನೋಡಿ. ಇನ್ನೂ ಹೆಚ್ಚಾಗಿ ಪರ್ವತಗಳು ಮತ್ತು ಎತ್ತರದ ಪ್ರದೇಸಗಳು ಒಳಭಾಗದಲ್ಲಿ ಪ್ರತ್ಯೇಕವಾದ ಪ್ರದೇಶಗಳ ಶ್ರೇಣಿಯಾಗಿ ಬೇರ್ಪಡಲು ಸಹಕಾರಿಯಾಗಿ ಈ ಪ್ರದೇಶಗಳು ಹಸಿ-ಅಕ್ಕಿ ವ್ಯವಸಾಯಕ್ಕೆ ಅನುಕೂಲಕರವಾಗಿವೆ; ಜಾವಾದ ಅಕ್ಕಿ ಜಮೀನುಗಳು ವಿಶ್ವದಲ್ಲೇ ಹೆಚ್ಚು ಶ್ರೀಮಂತವೆನಿಸಿವೆ. ಜಾವಾವು ೧೬೯೯ರಲ್ಲಿ ಇಂಡೊನೇಷಿಯನ್ ಕಾಫೀ ಬೆಳೆದ ಮೊದಲ ಸ್ಥಳ ಆಗಿದೆ. ಇಂದು, ಚಿಕ್ಕ-ಜಮೀನುಳ್ಳವರು ಮತ್ತು ಅತಿದೊಡ್ಡ ತೋಟವನ್ನು ಹೊಂದಿರುವವರು ಕಾಫೀ ಅರೇಬಿಕಾವನ್ನು ಐಜೆನ್ ಪ್ರಸ್ಥಭೂಮಿಯಲ್ಲಿ ಬೆಳೆಯುತ್ತಾರೆ.
ಜಾವಾದ ವಿಸ್ತೀರ್ಣವು ಅಂದಾಜು ೧೩೯,೦೦೦ km೨ ಗಳಷ್ಟು ಇದೆ. ದ್ವೀಪದ ಅತಿ ಉದ್ದದ ನದಿಯೆಂದರೆ ೬೦೦ km ಉದ್ದವಿರುವ ಬೆಂಗವಾನ್ ಸೊಲೊ ನದಿ. ಮಧ್ಯ ಜಾವಾದ ಲಾವು ಅಗ್ನಿಪರ್ವತದಲ್ಲಿ ಹುಟ್ಟಿ, ನಂತರ ಉತ್ತರಕ್ಕೆ ಹರಿಯುತ್ತದೆ ಮತ್ತು ಪೂರ್ವದೆಡೆಗೆ ಹರಿಯುತ್ತಾ ಸುರಬಾಯಾ ನಗರದ ಹತ್ತಿರ ಜಾವಾ ಸಮುದ್ರಕ್ಕೆ ಸೇರುತ್ತದೆ. ದ್ವೀಪವು ಆಡಳಿತಾತ್ಮಕವಾಗಿ ನಾಲ್ಕು ಪ್ರಾಂತ್ಯಗಳಾಗಿವೆ (ಬ್ಯಾಂಟೆನ್, ಪಶ್ಚಿಮ ಜಾವಾ, ಮಧ್ಯ ಜಾವಾ, ಮತ್ತು ಪೂರ್ವ ಜಾವಾ), ಒಂದು ವಿಶೇಷ ಪ್ರದೇಶ (ಯೋಗ್ಯಕರ್ತ), ಮತ್ತು ಒಂದು ವಿಶೇಷ ರಾಜಧಾನಿ ಜಿಲ್ಲೆ (ಜಕಾರ್ತಾ).
ಇತಿಹಾಸ
thumb|ಮಧ್ಯ ಜಾವಾದಲ್ಲಿನ 9ನೆಯ ಶತಮಾನದ ಬೊರೊಬುದುರ್ ಬೌದ್ಧೀಯರ ಸ್ತೂಪ ಅಗ್ನಿಪರ್ವತಗಳ ಶ್ರೇಣಿ ಹಾಗೂ ಸಂಬಂಧಿತ ಎತ್ತರದ ಪ್ರದೇಶಗಳ ಸಾಲಿನ ಉದ್ದದಿಂದಾಗಿ ಜಾವಾದಲ್ಲಿ ಆಂತರಿಕ ಪ್ರದೇಸಗಳು ಸೃಷ್ಟಿಯಾಗಿವೆ ಮತ್ತು ಜನರು ಬೇರ್ಪಟ್ಟಿದ್ದಾರೆ ಮತ್ತು ಪ್ರತ್ಯೇಕ ಜೀವನ ನಡೆಸುವಂತಾಗಿದೆ. ಇಸ್ಲಾಮಿಕ್ ರಾಜ್ಯಗಳ ಮತ್ತು ಯೂರೋಪಿಯನ್ ವಸಾಹತುಗಳಿಗಿಂತ ಮೊದಲು, ಜಾವಾದ ಹಲವು ನದಿಗಳು ಸಾಮಾನ್ಯವಾಗಿ ಚಿಕ್ಕದಾಗಿದ್ದರೂ ಈ ನದಿಗಳು ಸಂಪರ್ಕದ ಮುಖ್ಯ ಅರ್ಥವನ್ನು ಒದಗಿಸುತ್ತಿದ್ದವು. ಬ್ರಾಂಟಾಸ್ ಮತ್ತು ಸಾಲಾ ನದಿಗಳು ಮಾತ್ರ ಬಹಳ-ಉದ್ದದ ಸಂಪರ್ಕವನ್ನು ಒದಗಿಸಬಹುದು, ಮತ್ತು ಅವುಗಳ ಕಣಿವೆಗಳು ಪ್ರಮುಖ ರಾಜ್ಯಗಳಿಗೆ ಕೇಂದ್ರಗಳಾಗಿವೆ. ರಸ್ತೆಗಳ ವ್ಯವಸ್ಥೆ, ಶಾಶ್ವತ ಸೇತುವೆಗಳು ಮತ್ತು ಟೋಲ್ ಗೇಟ್‌ಗಳು ಹದಿನೇಳನೆಯ ಶತಮಾನದಲ್ಲಿ ಸ್ತಾಪನೆಯಾಗಿವೆ ಎಂದು ಅಂದಾಜಿಸಲಾಗಿದೆ. ಸ್ಥಳೀಯ ಶಕ್ತಿಯಿಂದ ಒದ್ದೆಯಾದ ಅವಧಿಯಲ್ಲಿ ರಸ್ತೆಮಾರ್ಗಗಳು ಹಾಳಾಗುವಂತೆ ಮಾಡುತ್ತವೆ ಮತ್ತು ರಸ್ತೆಗಳು ನಿರಂತರ ನಿರ್ವಹಣೆಯ ಅವಶ್ಯಕತೆ ಹೊಂದಿವೆ. ಆನಂತರದಲ್ಲಿ, ಜಾವಾದ ಜನಸಂಖ್ಯೆಯ ಮಧ್ಯೆ ಸಂಪರ್ಕವು ಕಷ್ಟವಾಗತೊಡಗಿತು.
೪ನೆಯ ಹಾಗೂ ೧೬ನೆಯ ಶತಮಾನದ ಮಧ್ಯದಲ್ಲಿ ಜಾವಾದಲ್ಲಿ ಹಿಂದು-ಬೌದ್ಧೀಯರ ರಾಜ್ಯಗಳು ಉದಯವಾದವು. ಜಾವಾದ ಪುರಾತನ ರಾಜ್ಯಗಳಾದ ತರುಮಾನಗರ, ಸುಂದ, ಮಾತರಂ, ಕೆದಿರಿ, ಸಿಂಗಾಸರಿ ಮತ್ತು ಮಜಪಾಹಿತ್‌ಗಳು ಪ್ರಮುಖವಾಗಿ ಅಕ್ಕಿ ವ್ಯವಸಾಯದ ಮೇಲೆ ಅವಲಂಬಿತವಾಗಿವೆ, ಇಂಡೊನೇಷಿಯನ್ ಕುದುರುಗಡಲು ಪ್ರದೇಶದಲ್ಲಿ ವ್ಯಾಪಾರ ನಡೆಸುತ್ತವೆ, ಚೈನಾ ಮತ್ತು ಭಾರತದಲ್ಲಿಯೂ ಕೂಡ. ಈ ಪುರಾತನ ರಾಜ್ಯವು ಪ್ರಖ್ಯಾತ ಸ್ಮಾರಕಗಳನ್ನು ನಿರ್ಮಿಸಿದೆ ಅವೆಂದರೆ ಮಧ್ಯ ಜಾವಾದಲ್ಲಿನ ೯ನೆಯ ಶತಮಾನದ ಬೊರೊಬುದುರ್ ಮತ್ತು ಪ್ರಂಬನನ್.
thumb|left|ಅಕ್ಕಿ ಹೊಲಗಳಿಂದ ಸುತ್ತುವರೆದಿರುವ ಮೌಂಟ್ ಮೆರ್ಬಬು. ಜಾವಾದ ವೊಲ್ಕ್ಯಾನಿಕ್ ಟೊಪೊಗ್ರಫಿ ಮತ್ತು ಫಲವತ್ತಾದ ವ್ಯವಸಾಯದ ಭೂಮಿಗಳು ಅದರ ಇತಿಹಾಸದ ಮೂಲಭೂತ ಅಂಶಗಳಾಗಿವೆ
ಜನಸಂಖ್ಯಾಶಾಸ್ತ್ರ
೧೯೭೦ರಿಂದ ೧೯೮೮ರಲ್ಲಿ ಸುಹಾರ್ತೊ ಪ್ರಭುತ್ವ ಬೀಳುವವರೆಗೆ, ಇಂಡೊನೇಷಿಯನ್ ಸರ್ಕಾವು ಒಂದು ವಲಸೆ ಹೋಗುವ ಕಾರ್ಯಕ್ರಮವನ್ನು ಇಂಡೊನೇಷಿಯಾದ ಕಡಿಮೆ-ಜನಸಂಖ್ಯೆಯುಳ್ಳ ಪ್ರದೇಶಗಳ ಜನಸಂಖ್ಯೆಯನ್ನು ಸರಿತೂಗಿಸುವುದಕ್ಕಾಗಿ ಜಾರಿಮಾಡಿತು. ಈ ಕಾರ್ಯಕ್ರಮಕ್ಕೆ ಮಿಶ್ರ ಪ್ರತಿಫಲ ಸಿಕ್ಕಿತು; ಕೆಲವು ಬಾರಿ ಸ್ಥಳಿಯರಿಗೂ ಮತ್ತು ಹೊಸದಾಗಿ ಬಂದ ನೆಲೆಗೊಳ್ಳುವವರಿಗೂ ಸಂಘರ್ಷಗಳುಂಟಾದವು.
ಆರ್ಥಿಕತೆ
thumb|left|ಯೋಗ್ಯಕರ್ತಾ, ಪ್ರಂಬನನ್ ಹತ್ತಿರ ಇರುವ ಅಕ್ಕಿಹೊಲಗಳಲ್ಲಿ ಸಸ್ಯಗಳನ್ನು ನೆಡುತ್ತಿರುವ ಜಾವನೀಸ್ ಹೆಂಗಸರು ಮೊದಲಿಗೆ ಜಾವಾದ ಆರ್ಥಿಕತೆಯು ಅಕ್ಕಿ ವ್ಯವಸಾಯದ ಮೇಲೆ ಹೆಚ್ಚಿನ ಭರವಸೆ ಇಟ್ಟಿತ್ತು. ಪುರಾತನ ರಾಜ್ಯಗಳಾದ ತರುಮಾನಗರ, ಮಾತರಂ, ಮತ್ತು ಮಜಾಪಾಹಿತ್‌ಗಳು ಅಕ್ಕಿ ಬೆಳೆ ಮತ್ತು ತೆರಿಗೆಗಳ ಮೇಲೆ ಅವಲಂಬಿತವಾಗಿತ್ತು. ಜಾವಾವು ಬಹಳ ಹಿಂದಿನಿಂದಲೂ ಅಕ್ಕಿ ಉತ್ಪಾದನೆ ಮತ್ತು ಅಕ್ಕಿ ರಫ್ತಿಗೆ ಪ್ರಸಿದ್ಧಿಯಾಗಿದೆ, ಮತ್ತು ಅಕ್ಕಿ ವ್ಯವಸಾಯವು ಜಾವಾದ ಜನಸಂಖ್ಯೆ ಹೆಚ್ಚಾಗುವಲ್ಲಿ ಮಹತ್ವದ ಕೊಡುಗೆ ನೀಡಿದೆ. ೪ನೆಯ ಶತಮಾನದಲ್ಲಿಯೇ ಭಾರತ ಹಾಗೂ ಚೀನಾಗಳ ಜೊತೆ ವ್ಯಾಪಾರ ಸಂಬಂಧವನ್ನು ಹೊಂದಿತ್ತು, ಚೈನೀಯರ ಸಿರಾಮಿಕ್‌ಗಳು ದೊರೆತಿರುವುದು ಇದನ್ನು ಸ್ಪಷ್ಟಪಡಿಸುತ್ತದೆ. ಜಾವಾವು ವಿಶ್ವದ ಮಲುಕು ಮಸಾಲೆ ವ್ಯಾಪಾರದಲ್ಲಿ ಮಜಪಾಹಿತ್ ಯುಗದ ಕಾಲದಿಂದಲೂ ಭಾಗವಹಿಸುತ್ತಿದೆ VOC ಯುಗದವರೆಗೂ ಮುಂದುವರೆದಿತ್ತು.
ಡಚ್ ಈಸ್ಟ್ ಇಂಡಿಯಾ ಕಂಪನಿಯು ೧೭ನೆಯ ಶತಮಾನದಲ್ಲಿ ಬಟಾವಿಯಾದಲ್ಲಿ ಕಾಲೂರಿತು ಮತ್ತು ೧೮ನೆಯ ಶತಮಾನದಲ್ಲಿ ನೆದರ್‌ಲ್ಯಾಂಡ್ಸ್ ಈಸ್ಟ್ ಇಂಡೀಸ್‌ನಿಂದ ಯಶಸ್ವಿಯಾಯಿತು. ವಸಾಹತುಗಳ ಸಮಯದಿಂದಲೂ ಡಚ್ಚರು ವ್ಯಾಪಾರದ ಸಸ್ಯಗಳ ವ್ಯವಸಾಯವನ್ನು ಜಾವಾದಲ್ಲಿ ಆರಂಭಿಸಿದರು, ಅವೆಂದರೆ ಕಬ್ಬು, ರಬ್ಬರ್, ಕಾಫೀ, ಟೀ, ಮತ್ತು ಕ್ವಿನೈನ್‌ಗಳು. ೧೯ನೆಯ ಶತಮಾನದಿಂದ ೨೦ನೆಯ ಶತಮಾನದ ಮೊದಲವರೆಗೆ ಜಾವನೀಸ್ ಕಾಫೀಯು ವಿಶ್ವದ ಜನಪ್ರಿಯತೆ ಗಳಿಸಿತು, ಇಂದು "ಜಾವಾ"ವು ಕಾಫೀ ಪದಕ್ಕೆ ಸಮಾನಾರ್ಥಕ ಪದವಾಗಿದೆ.
ಜಾವಾವು ಇಂಡೊನೇಷಿಯಾದಲ್ಲಿಯೇ ನೆದರ್ಲ್ಯಾಂಡ್ಸ್ ಈಸ್ಟ್ ಇಂಡೀಸ್‌ನಿಂದ ಮಾಡರ್ನ್ ರಿಪಬ್ಲಿಕ್ ಆಫ್ ಇಂಡೊನೇಷಿಯಾವರೆಗೆ ಹೆಚ್ಚು ಅಭಿವೃದ್ಧಿ ಹೊಂದಿದ ದ್ವೀಪವಾಗಿದೆ. ರಸ್ತೆ ಸಾರಿಗೆ ವ್ಯವಸ್ಥೆಯು ಪುರಾತನ ಕಾಲದಿಂದಲೂ ಇದೆ, ಇವು ಉತ್ತಮ ಸಂಪರ್ಕವನ್ನು ಕಲ್ಪಿಸುತ್ತವೆ ೧೯ನೆಯ ಶತಮಾನದಲ್ಲಿ ಡೇಂಡೆಲ್ಸ್‌ನಿಂದ ಜಾವಾ ಗ್ರೇಟ್ ಪೋಸ್ಟ್ ರೋಡ್ ನಿರ್ಮಾಣವಾಗಿದೆ. ವಾಣಿಜ್ಯ ಬೆಳೆಗಳಾದ ಕಾಫಿಯಂತಹವನ್ನು ತೋಟಗಳಿಂದ ದ್ವೀಪದ ಒಳಭಾಗಗಳಿಗೆ ಸಾಗಿಸಲು, ತೀರದ ಬಂದರುಗಳಿಗೆ ಸಾಗಿಸಲು ಸಾರಿಗೆ ವ್ಯವಸ್ಥೆಯ ಅವಶ್ಯಕತೆ ಇದೆ. ಇಂದು ಕೈಗಾರಿಕೆ, ವ್ಯಾಪಾರ ಮತ್ತು ವಾಣಿಜ್ಯ, ಜಾವಾದ ಪ್ರಮುಖ ನಗರಗಳಲ್ಲಿ ಮೆರೆದಿವೆ, ಅವೆಂದರೆ ಜಕಾರ್ತಾ, ಸುರಬಾಯ, ಸೆಮರಂಗ್, ಮತ್ತು ಬ್ಯಾಂಡಂಗ್; ಕೆಲವು ಸಾಂಪ್ರದಾಯಿಕ ಸುಲ್ತಾನೇಟ್ ನಗರಗಳಾದ ಯೋಗ್ಯಕರ್ತಾ, ಸುರಕರ್ತಾ, ಮತ್ತು ಸಿರೆಬನ್ ನಗರಗಳು ವೈಭವಯುತ ಸ್ವತ್ತುಗಳನ್ನು ಉಳಿಸಿಕೊಂಡಿವೆ ಮತ್ತು ಕಲೆ, ಸಂಸ್ಕೃತಿ ಮತ್ತು ಪ್ರವಾಸೋದ್ಯಮದ ಕೇಂದ್ರಗಳಾಗಿವೆ. ಕೈಗಾರಿಕೆಯು ಕೂಡಾ ಜಾವಾದ ಉತ್ತರ ತೀರದಲ್ಲಿ ಬೆಳೆಯುತ್ತಿದೆ, ವಿಶೇಷವಾಗಿ ಸಿಲೆಗನ್, ತಂಗರಾಂಗ್, ಬೆಕಾಸಿ, ಕರವಂಗ್, ಗ್ರೆಸಿಕ್ ಮತ್ತು ಸಿಡೊಯರ್ಜೊ. ಹೆದ್ದಾರಿಯ ಜಾಲದ ಟೋಲ್ ರಸ್ತೆಯು ನಿರ್ಮಾಣವಾಗಿದ್ದು ಸುಹಾರ್ತೊ ಯುಗದಿಂದ ಇಲ್ಲಿಯವರೆಗೆ ವಿಸ್ತರಿಸಲಾಗಿದೆ, ಪ್ರಮುಖ ನಗರ ಕೇಂದ್ರಗಳಾದ ಜಕಾರ್ತಾ ಮತ್ತು ಬ್ಯಾಂಡಂಗ್‌ಗಳೊಡನೆ ಉತ್ತಮ ಸಂಪರ್ಕ ಕಲ್ಪಿಸುತ್ತದೆ; ಜೊತೆಗೆ ಸಿರೆಬಾನ್, ಸೆಮರಾಂಗ್ ಮತ್ತು ಸುರಬಾಯಗಳೊಂದಿಗೆ ಕೂಡಾ ಸಂಪರ್ಕ ಕಲ್ಪಿಸುತ್ತದೆ.
thumb|center|800px